text:
Kralendijk - Riba djabièrnè 12 di yanüari alrededor di 5.45 or di atardi a risibí notifikashon di kandela na un kas situá riba Kaya Korona. No ta konosí ainda na unda e kandela aki a surgi. E kas a kima paden kompletu. I no ta habitabel mas.
Alrededor di 11or di anochi patruya di polis a para un outo na haltura di L.D. Gerharts, pa motibu ku e outo aki tabata zuai riba kaminda. E konduktor di e outo a risibí un but pa falta di reibeweis. A detené e dama pasahero ku inisialnan CFL di 21 aña di edat pa motibu ku e la insultá i protestá kontra di e proseso andando.
Alrededor di 11.15 di anochi un keho di ladronisia a drenta, e ladronisia aki tuma lugá na un kas situá na kaya barí. Deskonosínan a bai ku entre otro televishon, radio i hoya. E suseso a tuma lugá entre 7or pa 11.00 di anochi.
Riba djasabra 13 di yanüari a drenta keho di ladronisia di un motor Paggio zip kolo blou. E motor aki tabata para den kurá di kas ku slòt di stür i tapá. E porta di kura no tabata será na lòk. E ladronisia a tuma lugá entre 10 or di anochi i 8or di mainta.
Alrededor di 12.00 di mèrdia a drenta un keho di menasa ku morto via Whatsapp, un persona a manda un video di un asesinato grabá pa e otro, despues di investigashon a resultá ku e no tabata un menasa na e persona en kuestion. Sinembargo di parti di polis ke konsientisá pueblo ku e tipo di mensahenan aki no ta wòrdu apresiá. I den kaso di duda ku por ta un menasa lo detené i skucha e persona ku a manda e mensahe aki pa mas investigashon.
Alrededor di 9or di anochi patruya di polis a para un hóben riba un skuter pa motibu ku e tabata kore sin lus. A resultá ku e hóben aki no tabata tin reibeweis ni identifikashon. Polis a bai ku e hóben warda di polis i akinan su mayor a bin busk’é. E hóben a haña un but pa falta di reibeweis.
Riba djadumingu 14 di yanüari alrededor di 2.45 or di mèrdia a drenta keho di kiebro den un kas na Flor de Cuba. Akinan deskonosínan a bai ku entre otro un frishidaire chikí , un
sofa/kama 2 bòm di gas grandi i 7 kabritu. E deskonosínan a logra drenta e kurá dor di hisa e hèkwèrk saka for di skarnir. E ladronisia a tuma lugá entre 5or di atardi di dia 13 di yanüari i 2or di atardi di dia 14 di yanüari.
Alrededor di 5.00 or di atardi a drenta keho di destrukshon na e rotònde riba kaminda Bulevard Gobernador Nicolaas Debrot. Aki deskonosínan a destruí diferente opheto di arte.
Alrededor di 6.00 or di atardi a drenta keho di ladronisia di 2 baiskel mountainbike na un kas situá na Bulevar Gobernador Nicolaas debrot. E ladronisia a tuma lugá entre djasabra 13 di yanüari 6.00or di atardi i djadumingu 14 di yanüari 11.00 or di mainta.
Alrededor di 9.00 or di anochi a drenta keho di kandela na e labanderia di Buddy dive hotel. E kousa di e kandela aki no ta konosí ainda. Polis a evakuá algun kamber di e hotèl preventivo. No tabata tin herido.
Alrededor di 9.30or di anochi a drenta keho di ladronisia na un akomodashon turistiko situá na Kaya den Haag. No tin ningun prueba di kiebro, a bai ku entre otro 1 laptop i algun pasport.
E kasonan ta bou di investigashon


c: text/html

text:
WILLEMSTAD - Djaweps 22 di febrüari 2018 alrededor di 2or di mèrdia, Sentral di Polis a dirigí un unidat polisial na Sentro di Detenshon i Korekshon Kòrsou pa un detenshon relashoná ku violashon di Lei di Opio i konfiskashon di un arma di kandela.
Detenshon di sinku sospechoso relashoná ku diferente kaso di ladronisia ku violensia.
WILLEMSTAD - Kontinuando ku e investigashon relashoná ku diferente kaso di ladronisia ku violensia ku a tuma lugá respektivamente:
Detenshon pa violashon di Lei di Opio riba un lugá pa stashoná outo Pater Eeuwensweg.
WILLEMSTAD - Djamars 13 di febrüari 2018 alrededor di 6 or di mainta, polis a bai kontrolá un vehíkulo ku tabata riba lugá pa stashoná outo di un restorant na Pater Eeuwensweg.
Resúmen di aktividatnan polisial durante Parada di Banda Abou 2018
WILLEMSTAD - Resúmen di aktividatnan polisial durante Parada di Banda Abou 2018. Durante di e operashonnan aki Kuerpo Polisial Kòrsou i VKC(Vrijwilligers Korps Curacao a traha huntu pa loke ta òrden públiko, seguridat general i seguridat di tráfiko.
Resúmen di aktividatnan polisial durante despedida Gran Marcha
WILLEMSTAD - Resúmen di aktividatnan polisial durante despedida Gran Marcha 2018. Durante di e operashonnan aki Kuerpo Polisial Kòrsou, VKC(Vrijwilligers Korps Curacao i Curmil (Curaçaosche Militie) a traha huntu pa loke ta òrden públiko, seguridat general i seguridat di tráfiko.
Resúmen di aktividatnan polisial durante Gran Marcha 2018
WILLEMSTAD - Resúmen di aktividatnan polisial durante Gran Marcha 2018. Durante di e operashonnan aki Kuerpo Polisial Kòrsou, VKC(Vrijwilligers Korps Curacao i Curmil(Curaçaosche Militie) a traha huntu pa loke ta òrden públiko, seguridat general i seguridat di tráfiko.
Resúmen di aktividatnan polisial durante despedida Hubenil i Tiner
WILLEMSTAD - Resúmen di aktividatnan polisial durante despedida Hubenil i Tiner 2018. Durante di e operashonnan aki Kuerpo Polisial Kòrsou, VKC(Vrijwilligers Korps Curacao i Curmil(Curaçaosche Militie) a traha huntu pa loke ta òrden públiko, seguridat general i seguridat di tráfiko.

robotstxt: allowed

filter: keep


text:
Splikashon di areglonan
SVB ta responsabel pa ehekushon di algun lei. Den e menubalk por mira e leinan.
Esaki ta un seguro general ku ta para garantia pa un kompensashon pa tur siudadano di Korsou ora nan alkansa e edat di 65 aña.
Penshun di Viuda, viudo i werfano (AWW)
Esaki ta un seguro general ku ta garantisa sosten finansiero na un esposo(a) ora su kasa fayese i na e yunan ora nan mayor fayese.
Meta di e seguro aki ta pa sigura trahadonan ku un entrada bou di e limite di sueldo pa perdida di entrada den kaso di malesa.
Meta di e seguro aki ta pa e dunado di trabou sigura su trahadonan pa gastunan di kuido mediko i perdida di entrada komo konsekuensia di un aksidente.
E seguro básiko, konforme lei di Seguro Básiko kontra gastunan di malesa, ta sòru pa un seguro uniforme pa tur siudadano ku ta kai bou di e lei pero tambe pa mantené gastunan den kuido médiko.
Cessantia ta un seguro pa trahadonan kontra gastunan desempleo fuera di nan kulpa. E seguro ta duna derecho riba un kompensashon uniko di kua e montante ta depende di durashon di e añanan di servisio i e ultimo sueldo.


text:
Gobernacion
Aruba ta forma parti di Reino Hulandes. Gobernador ta e representante di Rey na Aruba. Cada cuatro aña tin eleccion pa miembro di Parlamento. Parlamento conhuntamente cu Conseho Social Economico (SER), Organo Consultativo (RVA) y Controlaria General (AR) ta forma e Colegio Maximo di Estado (Hoge Colleges van Staat). Nan ta e organonan independiente di gobierno. Gobierno ta consisti di Gobernador y e ministernan.
Gobierno di Aruba ta percura pa entre otro legislacion, maneho y maneho finaciero di e pais.
Gobernacion ta organisa como lo siguiente:
Aruba y Reino Hulandes
Ordenansa nacional (ley), incl. presupuesto


text:
Barranquilla2018News
Natacion a sigi na Compleho Acuatico
Patrick y Anahi a competi den diferente disciplina
Compleho Acuatico Eduardo Movilla un biaha mas tabata cla pa e landadornan di e Weganan Centroamericano y del Caribe awenochi. Di Aruba a participa Patrick Groters y Anahi Schreuders den diferente disciplina.
Patrick tabata prome den e B Finale den 100m lomba, caminda ta logra un tempo di 56.92 seconde, cu tabata e 2do lugar cual porcierto ta un record nacional di Aruba. Anahi a mira accion algun rato despues den e final di 50m pecho. E ta termina na di seis lugar den e competencia cu un tempo di 33.33 seconde.
Mester menciona cu Anahi den e fase preliminar mainta a logra un tempo di 32.98 seconde cual ta un record nacional di Aruba.


text:
E season di drag aki na Aruba a jega su final weekend pasa durante e careda cu a carga e nomber di Balashi Finals.
Mad Max & Easy Racing a baha mas ready cu nunca pa sera aña completo, y ta exactamente locual a pasa.
Diahuebs anochi nos a core e categoria di Pro Et Bike y aki ta Jayson G cu su Destroyer Hayabusa a titula Campeon y Sub Campeon a keda Cederic “Deki” Maduro cu su Army Busa tambe di Mad Max & Easy Racing. Loke ta di remarca ta cu den e ultimo 7 bike nan cu a keda den careda 6 tabata di Mad Max & Easy Racing, kiermen nos a bin por la goma un biaha mas.
Diabierna anochi a core e categoria Sportsman Bike y aki 1 biaha mas Jayson G cu su Destroyer Hayabusa ta bolbe titula Campeon.
Diasabra den e categoria di Jr Dragster ta Celine Fingal a sali sub campeon y den categoria di brommer nos a core Super Comp Bike y un biaha mas Jayson G cu a bin desisivo y tabata “on fire” e weekend ey a bai final atrobe y a sali Sub Campeon. Kiermen nos por wak bek cu Jayson G a core 3 final di tur categoria cu tabata tin e weekend ey.
Pa loke ta trata drag aki na Aruba e jega su final, pero nos tin un compromiso mas dia nan 1-2-3 di December na nos hermana isla Curacao den e famoso careda international cu ta hiba e nomber di Curacao Extreme Finals 2016. Mad Max & Easy Racing lo tin un total di 10 bike y 3 Jr Dragster cu lo bai representa Aruba den gran forma.
Gradiciendo na nos famia y fans nan pa e sosten y apoyo durante nos careda nan y nos Sponsor Kendall Motor Oil.
2016 sigur tabata un aña super exitoso pa Mad Max & Easy Racing y den 2017 nos lo bin mesun of mas fuerte di loke tur hende sa di nos team.


text:
ORANJESTAD (AAN) – Mientras cu Fiscal a exigi 22 luna di prison, Hues a reduci e castigo cu solamente 4 luna. El a haya e homber G.K. culpable di un serie di delitonan entre otro menaza di su amiga y maltrato, cumpra motorcyclenan horta na Hulanda, posecion di cocaina y marihuana.
EXIGENCIA DI FISCAL
Luna pasa tratamento di e caso a tuma lugar caminda Fiscal a bisa cu den Corte, G.K. ta mustra cu e ta bayendo den bon caminda pero segun e acusacionnan ta mustra cu no ta asina. Na opinion di Fiscal, G.K. a maltrata e dama R. door cu R. a bay sali anochi sin su permiso. Tambe G.K. a menaza e dama cu morto. Fiscal a bisa cu G.K. a admiti esakinan tambe. Fiscal a mustra cu pa oranan largo G.K. a maltrata e dama y esaki tabata premedita. Fiscal ta haya cu G.K. a bay e apartamento y warda e dama yega.
Fiscal a sigui cu a haya 659 gram di cocaine den un auto na cas di G.K. Esaki tabata forma parti di un bloki di cocaine cu a haya resto di e material cu tabata empaketa den e auto. Na opinion di Fiscal, a haya e mesun bloki di cocaine su potret den cellular di G.K. Esaki ta mustra cu ta G.K. ta doño di e bloki di cocaine.
A haya diferente caminda den e cas marihuana. En total 413 gram a keda confisca. Fiscal a bisa Hues cu no por determina cu e droga aki ta di G.K. pasobra a haya diferente parti na cas. Pesey Fiscal a pidi Hues pa declara G.K. liber di esaki. Fiscal a mustra cu tin mas hende ta keda na e cas y ta bira dificil pa determina cuanto di e cantidad realmente lo ta di G.K. Tambe e bala cayente cu a haya el a pidi pa declara G.K. liber.
Pa loke ta e motorcyclenan, 2 ta procedente di Hulanda y hasta tabatin number Hulandes ariba nan. Fiscal a mustra cu den pasado caba G.K. tabata sera pa hortamento di vehiculonan y a keda condena na 2010. Na 2012 a condena G.K. tambe pa incubrimento.
Na opinion di Fiscal, G.K. ta bisa cu el a cumpra e motorcyclenan for di un persona pero no kier menciona nomber. Esaki ta mustra cu e kier tapa pa otro. Fiscal ta haya G.K. culpable di incubrimento. El a mustra cu G.K. tabata dos biaha na Hulanda.
Fiscal a mustra cu segun maneho di Ministerio Publico, mester exigi castigo severo mirando cu G.K. ta un residivista. El a exigi 22 luna di prison pa tur e delitonan.
SENTENCIA
Hues den su sentencia recien a bisa cu e ta haya mescos cu Fiscal, cu G.K. no a haci su mes culpable posecion di e cantidad di marihuana y un bala cayente cu a haya na e cas. Sinembargo, Hues ta haya legalmente proba cu G.K. ta culpable di e otro acusacionnan. Esey ta encera, menaza, maltrato intencional, droga, incubrimento intencional.
Pa cu e castigo, Hues a bisa cu e ta tene cuenta cu e menaza y maltrato di e partner di G.K., ta tacha integridad di e victima. Ademas mas cu mey kilo di cocaine y un cantidad di marihuana a keda confisca.
Hues a mustra tambe cu dos motorcycle procedente di ladronicia na Hulanda, G.K. a cumpra. Hues a tene cuenta cu e carchi di castigo di G.K. caminda ya caba el a yega di wordo condena pa delitonan similar. Hues a condena G.K. na 18 luna di prison, kitando e tempo cu e ta sera den KIA. Hues a duna orden pa destrui e droganan y e motorcyclenan horta lo mester wordo entrega na nan doño.


text:
ORANJESTAD – Departamento di Impuesto ta participa cu e cobransanan di grondbelasting di aña 2015 a sali. E cobransa tin fecha di 31 di augustus 2015 y den e dianan venidero e clientenan lo ricibi esaki via post.
Manera custumber, un cliente por scoge pa paga su grondbelasting den un solo biaha of den termino.
Departamento di Impuesto ta conseha tur cliente pa lesa e texto imprimi riba e cobransa cu hopi atencion. Asina e clientenan ta pone nan mes miho na altura tambe di e tipo di cobransa aki.
No a ricibi cobransa?
Pa dia 31 di Augustus 2015 tur cliente mester a ricibi nan cobransa. Si esaki no a sosode, mester acudi mas pronto posibel na oficina principal y pidi un duplicado. E persona cu ta pidi e duplicado mester identifica su mes sea cu cedula, paspoort of rijbewijs valido.
Termino di pago
Aki ta sigui un skema di e terminonan di pago manera stipula pa ley:
Areglo di pago
E cliente cu no por paga su cobransa di acuerdo cu e terminonan legal, por haci un peticion pa areglo di pago. Mester haci e peticion aki mas pronto posibel. Asina e cliente mes por evita cu Departamento di Impuesto ta continua cu e proceso di cobramento cu gradualmente por bira mas severo, locual por nifica tambe gasto extra pa e cliente.
Pa mas informacion tocante e cobransa of areglo di pago, por acudi na seccion Servicio pa cliente na oficina principal na Camacuri of Oficina di Gobierno na San Nicolas.
Gerencia di Departamento di Impuesto
8 di augustus 2015


text:
ORANJESTAD – Awendia, cu e poder di Twitter y abundancia di informacion di e paginanan di baseball, prospectonan ta hanja mas attencion cu nunca.
Atlanta Braves ta un organisacion cu ultimo anja a traha duro pa rebuild e ekipo. Y cu renobacion ta bin attencion special na e prospectonan di e organisacion y nan futuro comosifuera nan ta marca den cement. Un di e hungadornan cu no ta den attencion di e reporteronan y fanaticonan ta e hoben Ray-Patrick Didder di Aruba.
Didder ta un hungador cu awor ta jegando su top form. E la termina su campanja di 2016 hunto cu Rome Braves y na e edad di 21 anja e ta 3 anja mas grandi cu e gran mayoria di su companjero di ekipo.
Atlanta ta trata Rome como un anja completo di experencia pa sinja y hanja experiencia. Den cualkier otro organisacion lo bo mira hungadornan manera Didder y Ozzie Albies di Curacao pasa rapido door di Low-A. Pero Atlanta ta gusta Rome pa motibo cu nan staff tin hopi experiencia y Rome ta leu di cualkier distraccion pesey nan ta tuma tempo cu nan talentonan.
Tur cos bisa, Didder, awo cu su 22 anja, lo move di Rome Braves y cuminsa su temporada nobo den High-A of Double A. Basa riba su talento y edad, Double A tin mas sentido.
Didder a firma cu Braves como un shortstop y a wordo cambia rapidamente pa outfield. Entre e y Acuna, e ta posibelmente e mihor outfielder den e sistema di Braves den liga menor. Ora bo wak e hunga centerfield y rightfield den 2016 nunca lo bo a pensa cu e ta nobo den outfield. Su speed y range ta haci cu e ta hopi bon y su abilidad di lesa e bala for di e bat y sa ki ora pa cuminsa core.
Hopi biaha den Low-A bo lo wak un hungador similar cu Ray-Patrick Didder. Lo bo wak hungadornan cu tin speed, pero lo bo no wak hungadornan cu e instincto natural. Esey ta haci Didder practicamente e mihor y no unicamente su speed sino su brasa. Didder tin un canjon di brasa.
Den 2016 Didder a pasa su tempo mas tanto entre centerfield y rightfield ora cu Acuna a bin back di lession. E tawatin un total di 19 assist den centerfield. Compara esey cu e No. 5 di baseball, e center fielder di Boston Red Sox Andrew Benintendi, cu tawatin 6 durante henter e anja.
Didder no ta special unicamente den outfield, pero e ta bati y subi base constantemente. E la lead e liga den deadball y di dos den OBP (.387), e la lidera den careda anota, danki den gran parti na su coleganan di ekipo.
Si bo a wak Ray-Patrick Didder hunga cu Rome den 2016, lo bo a wak un elite lead-off hitter den construcion, Didder ta jega home plate, subi base door di hinca e bala den wega of deadball y prome cu bo sa ja ta para na tercera base.
Didder ta bati pa contacto y tawatin solamente 6 homerun. Pero si bo wak e, e tin tur potencial di por bati 15-20 homerun si e ta desea. E la termina e temporada ta bati .247/.387/.381 cu 9 triple, 6 homerun, 37 base roba durante un temporada historico cu Rome Braves.
Pa locual ta e ranking di prospecto y Ray-Patrick Didder, e ta hopi importante pa tene na cuenta cu mientras hopi prospecto a logra jega Grandes Ligas, hopi di nan no a jega y hopi cu no tawata prospecto tambe a logra jega. Hungadornan manera Mariano Rivera, Curt Schilling, Tim Wakefield, Robinson Cano, Josh Donaldson, Daniel Murphy y James Schield nunca a jega top-100 di prospectonan segun e publicacion di Baseball America.
Cu prospecto nunca bo no sa, pero algo cu ta haci baseball unico ta cu e ta dificil. E ta un proceso largo, cu ta kita bo energia pa jega Grandes Ligas. Si Ray-Patrick Didder sigui ariba e caminda aki, e ta bai sorprende hopi hende.
*Articulo publica via TomahawkTake y traduci pa Sports Zone Aruba.


text:
Oranjestad - Gobierno di Aruba a ricibi un bon conseho di e Colegio di Supervision Financiero di Aruba, CAFT rib’e segundo kwartaal di 2018. E conseho riba e prome kwartaal tambe ta positivo.
Geen geld op begroting Aruba voor 600 ambtenaren
ORANJESTAD - De Arubaanse overheid moet 600 mensen laten gaan of een andere oplossing zoeken, als het nog serieus werk wil maken van de begroting 2018. Dat valt af te leiden uit de reactie van het College Financieel Toezicht op de 2e kwartaalrapportage 2018.
“ALL HANDS ON DESK” na Corsou
WILLEMSTAD - Dialuna y diamars ta tuma luga un reunion riba nivel politico halto na Corsou tocante con e paisnan Aruba, Corsou y Sint Maarten por traha hunto riba e tereno di calamidad.
‘No por warda mas pa atende cu e problematica di adiccion na Aruba’
Oranjestad - Adiccion ta un di e plaganan cu ta asotando nos comunidad, y ta convertiendo su mes den un epidemia social.
“Iniciativa di ‘Park & Ride’ por bira un bon solucion pa problema di parkeo den ciudad”
Oranjestad - A tuma nota cu minister encarga cu Transporte, sr. Chris Romero, lo bay anuncia e maneho nobo pa locual ta AruParking.
Minister Xiomara Ruiz-Maduro A Duna Apertura Na Exposicion Censo 1960-2020
ORANJESTAD – Dialuna atardi Minister di Finansa, Asuntonan Economico y Cultura señora mr. Xiomara Ruiz-Maduro tabata tin e honor di duna acto di apertura di “Exposicioon Censo 1960-2020” na Biblioteca Nacional na Oranjestad.
A entrega un mocion pa pone un “CRUZ” grandi riba cero di Hooiberg y desaroya esaki
Oranjestad - Parlamentario Endy Croes diahuebs ultimo durante tratamento di ley TPEF, esta Tourism Product Enhancement Fund cual ta destina pa embeyece e producto Aruba a entrega un deseo basa riba un mocion.


text:
Buenos Aires 2018News
Ultimo paseo pa Team Aruba
E team a hasi un recorido den e Rio di Delta Tigre
Ultimo paseo di Team Aruba na Buenos Aires, Argentina prome cu regresa cas bek.
Diamars ultimo nos atletanan a hasi nan ultimo paseo na Argentina. Atletanan hunto cu nan coachnan a bai hasi un recorido den e Rio di Delta Tigre.
Den e recorido e atletanan a haya sa un tiki mas di e rieu pero tambe un tiki di historia di Buenos Aires.
Awe diahuebs lo tuma lugar e ceremonia di clausura di e Weganan Olimpico Hubenil. E ceremonia lo tuma lugar na e Villa Olimpico Hubenil y lo cuminsa pa 7or di anochi.
E atleta Patrick Sydow lo tin e honor di por carga e bandera di Aruba. Diabierna den oranan di anochi lat, e delegacion lo sali bek pa Aruba.
Ta pidi tur hende pa ban yega airport y ricibi nos atleta y coachnan.


text:
Esaki lo ta e casonan cu lo ser atendi diabierna 15 di juni na Corte di Prome Instancia
Corte di Prome Instancia 15 juni 2018
08.15
E.A.v.d.B.
Uitspraak
08.30
A.J.F.
Pro forma. F. ta wordo acusa di ladronicia cu violencia di un cadena di oro y 10 florin di un persona riba 14 di februari 2018. E violencia a encera cu el a saca un arma di candela y a bisa/grita e persona: “Give me your money, you owe me” y/of “Give me your chain”
E ta wordo acusa di ladronicia cu violencia di comestibles di un persona riba 16 di februari 2018, dor di drenta su establecimento y saca un arma y grite: “Placa placa placa!”
E ta wordo acusa di posesion di arma di candela y balanan riba 14 y 16 di februari 2018.
08.30
D.K.
Pro forma. K. ta wordo acusa di ladronicia cu violencia di 25 florin di un persona riba 9 di februari 2018 dor di ranka e placa for di su man.
08.30
F.E.F.
Pro forma. F. ta wordo acusa di kiebro y ladronicia den un cas riba 23 di februari 2018.
09.00
R.C.F.
G.A.C.M.
M. y F. ta wordo acusa di a intencionalmente tuma bida di un persona dor di dal e un of varios biaha cu forza na su cabez den e periodo di 21 di november 2017 pa 24 di november 2017.
M. y F. ta wordo acusa di a causa varios biaha lesion grave na e persona aki (esta, wesonan kibra) dor di dal e cu forza cu man of mokete, palo di basora of slof durante e periodo di prome di augustus 2014 te 20 di november 2017.
M. y F. ta wordo acusa di a intencionalmente tuma bida di un di dos persona dor di dal e cu su cabez un of mas biaha cu forza na su cabez, a consecuencia di cual e persona aki a cay cu su cabez contra un pochi di wc, den e periodo di prome di september 2017 pa 31 di oktober 2017.
M. y F. ta wordo acusa di a intencionalmente causa varios biaha lesion grave na e di dos persona aki (esta, ribchinan kibra) dor di dal e cu forza cu man of mokete, palo di basora of slof durante e periodo di prome di augustus 2014 te prome di september 2017.
F. ta wordo acusa di a laga e dos personanan aki varios biaha y intencionalmente den un estado desampara (mientras F. tabata sa cu nan tabata wordo maltrata gravemente y cu frecuencia pa M. y cu nan no por a defende nan mes) dor di keda sin actua na ora y/of dor di keda sin hiba nan na un lugar safe na ora y/of dor di keda sin proteha nan y/of dor di keda sin duna nan ayudo medico y cuido medico adecua, loke tabatin lesion grave y nan morto como consecuencia.
M. ta wordo acusa di a maltrata F. durante e periodo di prome di augustus 2014 te 24 di november 2017 dor di dal e cu man of mokete, palo di basora of slof.
M. ta wordo acusa di a dera, sconde, transporta y desparce e curpa di e prome persona menciona den e citacion aki, cu e intencion pa sconde e hecho y causa di su morto den e periodo di prome di september 2017 te 31 di oktober 2017.


text:
The Last of Us 2 y Death Stranding ta dos upcoming games di PS4 hopi popular y anticipa. Awo cu e rumornan di PS5 ta birando mas concrete, tin un chens grandi cu nan lo skip e PS4 y lo lansa riba PS5.
E rason patras di e rumor aki ta e demo di e wega cu yama “Kara”. Si nos bay back na E3 di 2012, Sony a reveal nan hardware demo pa e PS3 cu yama Kara di Quantic Dream, cual ainda no tabata un actual game ainda. Despues nan a anuncia si cu nan lo traha e wega basa riba e demo y cu e tabata being developed door di Quantic Dream y cu e wega lo ta un PS3 exclusive. Awo despues di e anuncio aki, Sony a keda keto keto. Nan ni Quantic Dream no a menciona mucho tocante e wega bisando unico cu ainda e wega ta den development. Despues e PS4 a sali y nada di Kara, te na 2015 unda nos a wak e wega atrobe pero cu un nomber nobo. Awo e wega yama Detroit, y na 2018 e wega a sali cu e nomber Detroit Become Human como un PS4 exclusive.
E chens ta grandi awo cu e mesun cos por pasa cu Last of Us 2 y vooral Death Stranding. Cu Last of Us 2, nan lo haci similar cu esun prome, dus nan lo release e pa PS4, y despues un “remaster” PS5 version. Cu Death Stranding, mi ta kere cu esey lo skip e PS4 full y lo ta un exclusive pa PS5.
Pero ya e E3’18 por cambia tur cos y esaki ta djis rumor y speculacion. Ki boso mes ta kere?


text:
Nos peloteronan profeshonal komo embahador pa Kòrsou
...E orado durante di e almuerso tabata sr. Hensley Meulens...
WILLEMSTAD- 1 di febrüari 2017 - Riba inisiativa di Minister di Desaroyo Ekonómiko, sr. Eugene Rhuggenaath, Ofisina di Turismo di Kòrsou (CTB) a organisá un almuerso pa representantenan di instansianan di Gobièrnu, kompanianan priva i di sektor di turismo ku e tema: ‘How to maximize Curaçao’s exposure through our Major League Baseball Ambassadors’. E inisiativa aki ta siguiendo un di e rekomendashonnan di e Plan Maestro di Turismo 2015-2020 pa krea mas konosementu di Kòrsou den eksterior i sigur na Merka. E orado durante di e almuerso tabata sr. Hensley Meulens. Minister Rhuggenaath den su introdukshon a indiká ku e meta di e almuerso ta pa inspirá esnan presente i tambe duna un sentido di direkshon ora nos ta papia di nos peloteronan komo embahadornan pa Kòrsou. sr. Meulens a keda kompañá pa peloteronan profeshonal; Didi Gregorius, Jonathan Schoop i Jurickson Profar.
CTB a yega di hasi diferente kampaña di promoshon ku atletanan yu di Kòrsou ku ta prestando riba nivel haltu den eksterior, ehèmpel mas resien di esaki ta e akuerdo ku CTB a sera ku Churandy Martina kaminda ta usa e atleta komo un embahador pa nos pais. Durante di su presentashon sr. Hensley Meulens a lansa e pregunta; si nos mester hasi uso di nos peloteronan ku ta hunga den baseball liga grandi pa promové Kòrsou. Tur esnan ku tabata presente ta di akuerdo ku e kontesta riba e pregunta aki ta Si!. Sr. Meulens a duna diferente ehèmpel kon atletanan internashonal ta hasi merkadeo a base di nan ‘branding’ personal. Kòrsou tin hopi yu di Kòrsou ku ta profilá riba nivel haltu den baseball liga grandi i awor mas ku nunka ta e oportunidat ideal pa saka lo máksimo pa promoshoná nos isla via nos embahadornan. Algun di nos peloteronan profeshonal ta: Andrelton Simmons di Los Angeles Angels, Didi Gregorius di New York Yankees, Kenley Jansen di Los Angeles Dodgers, Jurickson Profar di Texas Rangers, Jonathan Schoop di Baltimore Oreoles i Hensley Meulens di San Francisco Giants. Na final di e almuerso sr. Hugo Clarinda (CTB) a splika ku e siguiente paso lo ta ku CTB lo bai sinta individualmente ku esnan ku tabata presente pa asina por yega na ideanan konkreto kon pa usa nos peloteronan profeshonal komo parti importante den e plan di promoshon pa nos pais.


text: Central di Polis ta dirigi Strandpolitie pa un high rise hotel relaciona cu’n caso di ladronicia. Na nan yegada nan a papia cu e señora CJ, di bishita ariba nos isla. El a declara cu e tabata hunto cu su famia, rond di e pool. E señora y su mama a laga nan tasnan, color oraño/roos den e matanan tras di stoelnan. Despues nan a bay baña den e pool y laga e tasnan eynan. Ambos tas tabata tin productonan aden y un yabi di auto. Riba e mesun dia aki, pa mas o menos 3 or di atardi nan a ripara cu nan tas no tabata t’ey mas. Despues nan a bay wak den garashi pa check si e auto Chevrolet Equinox V-4520 color blauw tabata den e parkinglot, pero a resulta cu esaki no ta e caso. Di biaha nan a avisa e security guard y polis. A tuma nan datonan y a purba haya e telefon via un otro celular. Mas laat e security a informa polis cu e auto tabata para den e parkeerplaats cu e yabi den e contact. A bay check e imagennan di video pa check ariba e persona cu a bay cu e auto. Denuncia a wordo haci y Central a wordo poni na altura.


text:
Prome Minister:
ORANJESTAD (AAN) – Den conferencia di prensa Diahuebs, cu Minister Presidente mr. Evelyn Wever-Croes, den ronda di pregunta a referi na e tema di cifranan di CBS, cu ex-prome Minister sr. Mike Eman a trece dilanti, durante un conferencia di prensa siman pasa.
Cifranan cu a indica cu inflacion riba comestible na Aruba a yega na 9.8%.
Contestando e pregunta aki, Prome Minister a indica cu gobierno a tuma nota di e cifranan cu e ex-dignatario a presenta, pero Minister di Finanzas ta esun encarga cu CBS y estadisticanan, y Prome Minister tabata sinta cune, ora cu el a wordo confirma cu varios di e cifranan estadistico cu sr. Eman a presenta, no ta di CBS ni di Banco Central.
El a comenta cu sr. Eman a pone un logo riba e cifranan pero cu no ta di ningun di e dos instancianan. Ta den proceso aworaki pa mira kico ta corecto y kico no, y Minister di Finanzas mes lo duna su reaccion al respecto.
Prome Minister no a kita afo cu costo di bisa a subi y ningun hende ta sconde esey. E ta mire incluso, como un riesgo cu gobierno tabata sa cu lo bin na momento di introduci e crisis tax, pero ta importante, mirando e situacion financiero di nos pais, pa toch pone den contexto. Asina e dignatario a indica.
El a reitera cu na momento cu su Gabinete a asumi e mando, nan a topa cu un situacion hopi dificil, a confronta cu cifranan cu a mustra un deficit hopi mas halto cu nan por a imagina mes cu lo por tin. Varios aspecto e dignatario a reitera un bez mas, y por lesa tocante esaki den otro articulo.


text:
Friday, February 22, 2008
Bida Eterno - y con pa hay'e.
Bida eterno? Y con pa haya esey? Mi ta admiti cu esaki ta un topico delicado y fo’i nos alcanse pa duna un splicacion fisical pasobra aki nos ta papia di algo spiritual, algo celestial. Y ta solamente un ser celestial por splica loke ta spiritual y celestial. Sinembargo mi por bisa cu tur confiansa cu aki den Antiyas tur hende a yega di tende di un of otro manera algo tocante bida eterno. Y mas cu esey, e mayoria di Antiyanonan tin aunke ta un tiki speransa di un dia despues di morto ricibi bida eterno.
Masha hopi di nos Antiyano a tende di esey den diferente forma. Nos a depende masha hopi mes ariba nos religion. Enbes di tende tocante bida eterno, nos a tende tocante baimento cielo. Tambe nos a tende cu prome cu nos bai cielo ora cu nos muri, nos alma mester kima un tempo largo den un lugar cu yama purgatorio. Tambe nos a siña cu durante e tempo ey cu nos ta den e candela pa ser purifica, nos por haya yudansa for di esunnan na bida si nan haci oracion pa nos etc., etc.
Awe, danki na e Señor, nos Dios y nos Señor y Salbador Jesus, mayoria di Antiyanonan tin un Bijbel den nan cas. P’esey nos ta combida bo den tur umildad, pa bo habri bo Bijbel y mira si e loke cu nos ta scirbi di dje aki ta di acuerdo cu e Scrituranan Santo, of cu nos ta papia for di nos propio ideanan, keriendo nos mes sabi.
Pa cuminsa, habri bo Bijbel y busca Hebreonan capitulo uno y cuminsa lesa for di versiculo uno unda e bisa lo siguiente: “Den tempo pasa Dios a papia na nos tatanan door di e profetanan na hopi ocacion y den varios manera, pero den e ultimo dianan aki, El a papia cu nos pa medio di Su Yiu, Kende El a nombra como eredero di tur cos, y dor di Kende El a traha e universo. E Yiu ta e resplandor di e Gloria di Dios, y e representacion exacto di Su caracter, sosteniendo tur cos pa medio di Su palabra poderoso. Despues cu El a proveë purificacion pa picanan. El a sinta na e man drechi di e Mahestad den cielo.”
Na cuminsamento mi a menciona cu ta solamente un ser celestial por splica nos y siña nos tocante bida eterna y con pa hay’e. Ata aki nos tin e Yiu di Dios Su mes dor di Kende Dios e Tata a papia cu nos.
Y awor mi ta pidi bo habri bo Bijbel y busca e Evangelio di Juan y lesa den e capitulo uno di versiculo uno te diescuater. Pone atencion con e porcion aki ta igual cu esun di Hebreonan capitulo uno. Tur dos porcion ta presenta e mes un siñansa, esta; cu Señor Jesus ta e representacion exacto di e Dios todopoderoso, y pa e motibo ey E ta e Autoridad di mas halto tocante bida eterna y con nos pecadornan por ricibi e bida eterno aki. Y cu nos por ricibi esey awe y awor, y cu nos no tin mester di kima den ningun sorto di candela pa nos por wordo purifica for di nos picanan. E siñansa ey tocante purificacion den candela no ta existi den Scritura, y e ta contrario di doctrina sano.
Den e Evangelio di Juan 3:1-21, nos ta haya e storia di un Fariseo cu a bini cerca Jesus den anochi pa haci E algun pregunta (Lesa esaki cu calma y oracion). Y den e versiculonan 12-18 Señor Jesus ta siña nos tocante bida eterno, y con pa tin esey. Aki Señor ta bisa nos, cu El a bini for di cielo, y cu E mester wordo halsa (esta halsa ariba un crus) pa ken cu kere den djE por tin bida eterno. Si nos compara e declaracion aki cu masha hopi otro Scrituranan, nos lo yega na e conclucion aki: e morto di Jesus ariba un crus, no tabata como castigo pa pica cu El a comete; pasobra E mes no a comete ningun pica, y ningun mintira a wordo haya den Su boca. Ma Su morto ariba un crus tabata pa e picanan di nos tur. El a carga nos picanan den Su curpa ariba e crus, pa nos por muri pa picanan y biba pa husticia; pa medio di Su heridanan nos a wordo cura. Aki e curamento ta inclui pordon di tur nos picanan cu nos a comete den nos ignorancia, y ademas nos ta ricibi e autoridad pa rechasa pica den nos bida presente segun otro Scrituranan ta siña nos.
Cualke pregunta tocante e topico di picanan den bida di un berdadero keredor lesa 1 Juan 1:5-10 y tambe 1 Juan 3:4-10), of scirbi nos na e direccion di e programa aki -bbhenriquez@shaw.ca Bolbiendo na e topico di Bida Eterno y con pa hay’e, ta increibel con cla y persistente e Palabra di Dios ta tocante esey. Di acuerdo cu Scritura, bida eterno ta ofreci na tur hende den e mundo aki, dor di kere den e Yiu di Dios cu a wordo mata ariba un crus unda El a drama Su sanger pa e pica di mundo. Lesa por fabor e siguiente scrituranan aki: Romanonan 3:21-26 y Romanonan 5:6-11. Lesa nan cu oracion sincero den bo curason pa e Spirito Santo di Dios yuda bo pa comprende y pa bo repenti y pone bo fe den Esun cu a duna Su bida pa E trece nos serca Dios. Nos lo continua cu e mensahe aki si Señor permiti. Pa Bicento Henriquez
Posted by Bicento & Betty Henriquez at 8:12 AM No comments: Links to this post
Tuesday, February 12, 2008
DIOS SU PROMESANAN - pa cu nos preguntanan!
1. Tin consuelo den oranan di descurasamento?
“Ora bo ta pasa dor di e awanan lo Mi ta cu bo, y dor di e riunan, nan lo no lastra bo bai ku bo. Ora bo ta cana dor di candela, esaki lo no flamabo, ni e flam lo no kima bo.” Isa. 43:2
“E cosnan aki Mi a papa cu boso, pa den Mi boso por tin pas. Den mundo boso lo tin tribulacion, ma tene curashi. Mi a vence mundo.” Juan 16:33
“Pasobra tur loke ta naci di Dios ta vense mundo; y esaki ta e victoria cu a vence mundo – nos fe. Y ta ken ta esun cu ta vense mundo, si no ta esun cu ta kere cu Jesus ta e Yiu di Dios?” 1 Juan 5:4-5.
2. Unda mi por haya guiansa cierto den temponan difisil di confucion manera tin awe?
“Lo Mi instrui bo y siña bo e caminda cu bo tin cu camna; lo Mi conseha bo; Mi wowo ta riba bo.” Salmo 32:8
“Pasobra e Dios aki ta nos Dios; pa semper y semper E lo guia nos te na morto.”
Salmo 32:8
“SEÑOR guia bo continuamente, y lo satisface bo deseo den lugarnan kima dor di solo, y duna forsa na bo wesonan; lo bo ta manera un hofi bon muha, y manera un fuente di awa cu su awanan no ta caba.” Isaias 58:11
“Ningun tentacion fuera di loke tur hende ta pasa aden, no a bin riba boso; y Dios ta fiel y lo no permiti pa boso wordo tenta mas cu boso por soporta, ma hunto cu e tentacion E lo proveë salida tambe, pa boso por soporta.” 1 Corintionan 10:13
3. Por tin pas den temponan di problemanan y afliccionnan?
“Pasobra Mi sa e plannan cu Mi tin pa boso, SEÑOR ta declara, ‘plannan pa nos y no pa calamidad, pa duna boso un futuro y un speransa.” Jeremias 29:11
“SEÑOR ta bon, un lugar fortifica den e dia di angustia y E conoce esnan cu ta tuma refugio den djE.” Nahum 1:7
“Pas Mi ta laga cu boso; Mi pas Mi ta duna boso; no manera mundo ta duna, Mi ta dun boso. No laga boso curason bira intrankilo, ni lagu’e tene miedo.” Juan 14:27
4. Unda mi por haya curashi den tempo di miedo?
“Sea fuerte y tene curashi, no tene miedo ni tembla pa nan, pasobra SEÑOR bo Dios ta Esun cu ta bai cu bo. E lo no faya bo ni bandona bo.” Deuteronomo 31:6
“E nomber di SEÑOR ta un toren fuerte; e husto ta core drenta den dje y ta sigur.” Proverbionan 18:10
“No tene miedo, pasobra Mi ta cu bo; no desmaya, pasobra Mi ta bo Dios. Lo Mi fortalese bo, si, lo Mi sostene bo cu Mi man drechi di husticia.” Isaias 41:10
5. Tin posibel pa tin forsa den ora y tempo di debilidad?
“Mira, Ami ta SEÑOR, e Dios di tur carni; acaso tin algo cu ta mucho difisil pa Mi?” Jeremias 32:27
“Jesus a bis’e: ‘Si, bo por! Tur cos ta posibel pa esun cu ta kere.” Marco 9:23
“El a bisa mi, ‘Mi gracia ta basta pa bo, pasobra Mi poder ta wordo haci perfecto den debilidad.” 2 Corintionan 12:9
“Tur cos mi por den Cristo, Kende ta duna mi fortalesa.” Filipensenan 4:13
“Mi Dios lo proveë tur loke boso tin mester, segun Su rikesa den gloria den Cristo Jesus.” Filipensenan 4:19
6. Tin pordon pa pica?
“Mes leu cu pariba ta cu pabou, mes leu El a aleha nos transgresionnan for di nos.” Salmo 103:12
“Bin awor, y laga nos rasona hunto, SEÑOR ta bisa. Maske boso picanan ta manera scarlata, nan lo bira blanco manera nieve, maske nan ta cora manera scarlata, nan lo bira manera lana.” Isaias 1:18
“Sabiendo cu boso no a wordo redemi cu cosnan cu ta perece, manera plata of oro, for di boso manera bano di biba cu boso a ereda di boso antepasadonan, ma cu sanger precioso, como di Lamchi sin defecto y sin mancha, e sanger di Cristo.” 1 Pedro 1:18,19
“Si nos confesa nos picanan, E ta fiel y husto pa pordona nos picanan y pa limpia nos di tur inhusticia.” 1 Juan 1:9
7. Con mi por sabi sigur cu mi por tin bida eterno despues di morto?
“Di berdad, di berdat, Mi ta bisa boso, esun cu tende Mi Palabra y kere Esun cu a manda Mi, tin bida eterno, y no ta bin na huisio, ma a pasa for di morto pa bida.” Juan 5:24
Posted by Bicento & Betty Henriquez at 9:44 AM No comments: Links to this post
SABAT -#2
E PREGUNTA TABATA: Con importante e Sabat ta pa awendia? Y kico nos ta considera como e dia di Sabat? Diasabra of Domingo, y di con?
Den Mateo 12:8, Señor Jesus ta declara cu E ta e Señor di Sabat. Siendo cu ta asina, nos por ta sigur cu e Señor siendo Doño di e Sabat, ta e autoridad pa splica tocante e dia aki. Manera ya mi a menciona den e prome mensahe, e Ley tabata duna na e puebel di Israel, y cu e Sabat tabata uno di e mandamentonan di e Ley.
E Ley tabata un unidad, di manera cu e cumplimento di uno di e mandamentonan solamente, no tabata basta. Esun cu faya den un a faya den tur. Ehempel: si un persona ta obedece e Ley di Sabat fielmente den tur su detayanan, ma e mes persona aki no ta stima su prohimo mescos cu su mes curpa, su wardamento di e Sabat lo no hustific’e dilanti Dios.
Un cos sigur ta, cu e Apostel Pablo a splica e asunto di Ley hopi cla mes. Y e dia di Sabat ta inclui. Lo tuma hopi espacio pa nos descuti detayadamente tocante wardamento di e Ley di Moses, den cual e dia di Sabat ta inclui. P’esey mi ta conseha na cada persona cu tin hamber y sed pa e Palabra di Dios, pa bo lesa e Buki di Romanonan y e buki of sea e carta scirbi na e Galationan cu ta papia masha cla mes tocante LEY y GRACIA.
Ata aki un ehempel: Den Galationan 3:10-14 nos ta lesa lo siguiente, “Maldiciona ta cada uno cu no ta continua pa haci tur loke ta scirbi den e buki di ley.” Claramente ni un ta hustifica dilanti Dios pa medio di e ley, pasobra e husto lo biba pa medio di fe. E Ley no ta basa ariba fe; alcontrario, e hende cu haci e cosnan aki lo biba pa medio di nan. Cristo a redimi nos for di e maldicion di e ley dor di a bira un maldicion pa nos, pasobra ta scirbi “Maldiciona ta cada uno cu a wordo colga na un palo.” El a redimi nos pa e bendicion duna na Abraham por bini na e paganonan (no-Judiunan) dor di Cristo Jesus; di manera cu pa medio di fe nos por ricibi e promesa di Spirito.”
Medita ariba e palabranan ey amigo y amiganan di tur edad. Pero, nos mester tene bon na cuenta cu Salbacion pa gracia apart di e Ley no ta nifica cu e persona cu ta kere di curason den nos Señor JesuCristo, y asina ricibi pordon di picanan y bida eterno, y ademas tur e bendicionan spiritual for di cielo, incluyendo e Spirito Santo como garantia y tambe como guiador y consehador, cu e persona aki, no tin mester di obedece e mandamentonan. Alcontrario! Señor Jesus pa medio di Su Sacrificio haci un bes y pa semper, a haci e posibel pa cada uno cu ta kere e Evangelio hiba un bida victorioso cu ta inclui e Ley completo. Galationan 5:13,14,22,23 yRomanonan 13:8-10.
Prome cu Señor Jesus a wordo entrega den man di hende, pa nan haci cu nE tur loke tabata para scirbi di djE den e Ley di Moses y e profetanan y e Salmonan, El a duna un SOLO mandamento na e Apostelnan. Y esun mandamento aki ta inclui tur otro mandamento. Ta berdad cu e mandamento aki tabata inclui den e 10 mandamentonan, pero e tepo ey e Spirito Santo no a wordo duna, pasobra Jesus no a wordo glorifica ainda. Lesa Juan 7:37-39 y Echunan 2:22-36.
E mandamento cu mi ta referi na ne ta haya den Juan 13:34,35 unda Señor Jesus a bisa na e Apostelnan lo siguiente: “Un mandamento nobo Mi ta duna boso: stima un y otro. Manera Ami a stima boso, asina boso mester stima un y otro. Tur hende lo sabi cu boso ta Mi discipelnan si boso stima un y otro. E mes Apostel cu tabata hunto cu Jesus na e momento cu El a duna na nan un mandemento nobo, a scirbi den 1 Juan 3:21-24, lo siguiente: “Stimanan, si nos curason no ta condena nos, nos tin confiansa dilanti Dios y ta ricibi for di djE kico cu nos pidi, pasobra nos ta obedece Su mandamentonan y ta haci loke ta agradabel nE. Y esaki ta Su mandamento: pa kere den e nomber di Su Yiu JesuCristo, y pa stima un y otro manera cu El a manda nos. Esunnan cu obedece Su mandamentonan ta biba den djE, y E den nan. Y esaki ta con nos sabi cu E ta biba den nos: nos sabi esey pa medio di e Spirito cu El a duna nos.
Pa un bon estudio tocante e doctrina di amor y stimacion, lesa tur sinco capitulo di prome Juan. Lesa tambe prome Corintio capitulo 13 completo.
Mi ta conclui pa awor, tocante e doctrina di Sabat, mi a menciona cu e palabra Sabat ta nifica descanso, sosega of sociego, stop cu tur trabou, etc. Aki den Hebreonan capitulo 3 y 4, nos ta lesa cu esun cu kere e Evangelio ariba e dia di awe, ta drenta den e sociego of descanso ey. Lesa capitulo 3 y 4 pidiendo Señor na e mes un tempo pa e yuda bo comprende y obedece. Repentimento sincero y fe den nos Señor JesuCristo ta e berdadero descanso pa nos. (Hebreonan 4:8-11)
E idea di Sabat, Diasabra of Diadomingo, y pakico. Sinceramente mi tin cu reconoce cu no tin un mandamento den e Testamento Nobo pa un dia special como Sabat. No tin un mandamento cu ta bisa cu Diadomingo ta nos Sabat nobo. Loke si nos ta haya ta, cu e discipelnan despues di e resureccion di Señor Jesus, a reuni ariba e prome dia di siman cu ta Diadomingo. (Juan 20:19). Y den Echunan 20:7, nos ta haya un grupo di keredornan cu a reuni pa comunion hunto cu e Apostel Pablo ariba Diadomingo. Mescos den 1 Cor. 16:2, nos ta haya un indicacion cu e rumannan di Corintio tabata reuni riba Diadomingo.
Y por ultimo den Hebreonan 10:24, 25, nos ta haya un spiertamento general pa no laga di reuni hunto, etc. Nos mester tene cuenta tambe cu e Judiunan cu a kere e Evangelio, probablemente a sigui reuni ariba Diasabra.
Pero no tin un mandamento cu ta duna na e Iglesia tocante un dia di Sabat. Problemente e custumber pa reuni ariba diadomingo a resulta di e facto cu Señor Jesus a resucita for di morto ariba un Diadomingo.
Por fabor no laga di manda bo pregunta – sea ta tocante e mes topico aki, of cualke otro. Nos ta purba contesta nan for di Scritura – loke Beibel ta bisa di dje. Boso por manda boso preguntanan na e adres aki: bbhenriquez@shaw.ca
Posted by Bicento & Betty Henriquez at 9:39 AM No comments: Links to this post
Saturday, February 2, 2008
SABAT
PREGUNTA: Con importante e Sabat ta awendia? Y cua dia nos ta considera como e dia di Sabat? Diasabra of Diadomingo y di con?Segun expertonan di e idiomanan original Hebreo y Griego; e palabra Sabat ta nifica descanso – sociego, stop, para, descansa y socega. Y pa e Judiunan esaki tabata un dia di descanso y di stop cu tur trabao y otro actividadnan manera camnamento mas leew cu ta permiti na nan.
E Sabat Judiu ta cuminsa tur diabierna seis or’ di atardi, y ta finalisa diasabra sies or’ di atardi. E Sabat aki a cuminsa segun Scritura, na e final di e Creacion relata den Genesis e capitulo uno.
Anto Genesis 2:1-3 ta bisa nos lo siguiente: “Asina e cielonan y e tera a keda cla, y tur loke tabata den nan. Y ariba e di shete dia Dios a caba Su trabao cual El tabata haci; y El a descansa ariba e di shete dia for di Su trabao cual El a hasi. Y Dios a bendiciona e di shete dia, y a santific’e: pasobra cu den dje El a descansa for di tur Su trabou cual Dios a crea y a haci.” Mi no tin intencion pa splika e asunto di Sabat aki di ningun manera, pasobra mi simplemente no por. Principalmente siendo cu mi sabi, cu por tin keredornan sincero cu ta observa e dia di Sabat.
Un cos cu mi por bisa cu tur siguridad dor cu segun Scritura, un berdadero keredor -- cu esey mi ta referi na cualke persona cu a tende e Evangelio di nos Señor JesuCristo, y e persona aki a repenti di tur pica, y a pone su fe den e Jesus aki, Kende a sufri y a muri pa nos picanan; y cu Dios, e Tata a lanta for di morto na e di tres dia -- e persona aki ta ricibi pordon di tur pica, y ta wordo conta como hustifica dor di e Tata Su mes. (Lesa Romanonan 1:1-6 y 16,17 y Romanonan 3:19-31).
E Scrituranan ey, y hopi otronan ta papia idioma cla cu nos, y ta bisa nos cu tanto e Judiu como e no Judiu ta bou di pica. Den otro palabra, Judiu y no Judiu ta bou di condenacion. (Romanonan 3:9-18). Enfin; manera cu nos sabi, e ley di mandamentonan tabata duna na e Judiunan mediante Moses. Y e ley tocante Sabat tabata uno di e dies mandamentonan. Segun Scritura, si un persona a cumpli cu henter e ley, ma a faya den un punto so; e ta culpabel di tur e resto. P’esey nos por bin na e conclusion aki, cu te asta si un hende ta cumpli fielmente cu e dia di Sabat, pero e ta faya den uno di e otro mandamentonan, e ta culpabel di tur. Pa un comprendemento cla y sigur tocante e tema aki di ley, incluyendo e Sabat; nos ta recomenda pa lesa Romanonan capitulonan 9-11 sin falta. Di ningun manera lo mi por condena e personanan cu ta kere di curason den nos Señor Jesus, y ta observa e dia di Sabat como nan dia di sociego enbes di Diadomingo. E loke si mi por bisa cu ta robes, ta ora cu e dia di Sabat ser conta como parti di salbacion. No ta for di awor cu tabatin mal comprendemento entre Ley y Gracia. Un di e problemanan di doctrina cu e Apostel Pablo a combati tabata tocante e ley di Moses, y particularmente e doctrina di circumcision, y wardamento di dianan. Tuma por ehempel Galationan 4:8 … Aki nos ta lesa lo siguiente: “Antes, tempo cu boso no tabata conoce Dios, boso tabata catibo na esunnan cu pa naturalesa no ta diosnan. Pero awor cu boso conoce Dios, of sea cu boso ta conoci pa Dios, con por ta cu boso ta bolbiendo na e principionan debil y miserabelnan ey? Boso ta desea pa sea esclabisa pa nan tur di nobo? Boso ta observando dianan special, y lunanan y temporadanan y añanan! Mi tin miedo pa boso, cu di un of otro manera mi a malgasta mi esfuersonan ariba boso, etc.
Mescos den Colosensenan 2:6-23. Den e versiculonan 16, 17 nos ta lesa lo siguiente: “P’esey no laga ningun hende huzga boso pa e loke boso ta come of bebe of tocante fiestanan religioso, celebracionnan di luna nobo, of un dia di Sabat. Esey nan ta un sombra di e cosnan cu tabata pa bin; e realidad sinembargo, ta haya den Cristo. Sigui lesa te final di e capitulo. Mi ta repiti cu no tin nada malo si un berdadero yiu di Dios ta respeta y ta observa e dia di Sabat. Pero, si esey ta wordo hasi cu e intencion di hustificacion personal, y na mes un tempo condena esunnan cu no ta warda e dia ey, e ora si e ta robes segun Scritura. Pasobra segun Scritura, cu ta pa gracia nos ta wordo salba, pa medio di fe, y esaki no ta for di nos mes, e ta e regalo di Dios, no pa medio di obranan, di manera cu ningun hende por gaba.
Keda pendiente….. nos lo conclui tocante e tema aki “E Sabat” den nos otro mensahe.
Scirbi y prepara pa Bicento & Betty Henriquez
Posted by Bicento & Betty Henriquez at 10:30 AM No comments: Links to this post
Subscribe to: Posts (Atom)


text:
ORANJESTAD – E hoben pelotero di Aruba Christian Diaz y Urving Kemp cu ta forma parti di e ekipo di Curacao Neptunes...
ORANJESTAD – E Campeonato di Aruba Little League (ALL) ta ranca sali diasabra 13 di januari cu e categorianan di 13-14 aña...
WILLEMSTAD – Un biaha mas nos di Sports Zone Aruba y Baseball Aruba ta na Curacao pa di dos aña consecutivo na...
ORANJESTAD – Tin un cantidad di number di aspectonan individual den baseball moderno cu por dicidi un wega. Awe diamars ta duna...
ORANJESTAD – Nos di Sportszone Aruba y Baseball Aruba a caba di haya e grato noticia cu nos amigo pelotero Jiandido Tromp...
ORANJESTAD – Diadomingo ultimo dia 19 di Maart a tuma lugar Aruba Amateur Weightlifting Association, su di dos evento pa aña 2017 na...
ORANJESTAD – E fin di siman benidero Federacion di Ahedres Aruba (FAA) ta organisa su torneo tradicional Copa Himno y Bandera. E torneo...
ORANJESTAD – Diabierna anochi Aruba Entertainment Center tawata e escenario principal pa e deporte di MMA. Redemption Fighting Championship den su di...
ORANJESTAD – Pa di dos aña IBiSA ta organisa e competencia di ‘Student Relay’ den Aruba International Half Marathon. Despues cu aña pasa...


text:
Willemstad - MFK su miembro ya tin un orario di bai vota djabierne dia 28 di aprel aki.
Axel Pikero ta bai deposita su Voto djabierne awor.
Willemstad - Ami, Axel Pikero, kargadó di lista PIN, kandidato nr 17, lo depositá mi voto na urna Christina Kleuterschool na Sta Rosa entre 13.00or pa 13.30or.
Un Minister Presidente Ku No Sa Kiko E Ta Papia Ta Funesto Pa Gobernashon Di Korsou.
Willemstad – Minister Presidente Gilmar Pisas a deklará ayera 20 di aprel ku Fundashon Blue Economy Curaçao ta ligá na un kompania privá lokal.
Alivio finansiero p’esnan den kas di hür.
Willemstad — Kenneth Martis, kandidato number 7 riba e lista di PIN (Partido Inovashon Nashonal) ta propone un revishon kompletu di nos sistema di subsidio di hür. Si un doño di kas ta haña rebaho di belasting, orei esun den kas di hür partikular tambe merese un alivio finansiero manera supsidio di hür.
MFK den Parlamento durante tratamentu Rapòrt Komishon Wiel
Willemstad - MFK si ta bin traha den Parlamento no opstante ku tin elekshon i atende ku desaroyonan anti-demokratiko ku a tuma luga den Parlamento 4 Yanüari 2017.
Indepensensia, un gritu emoshonal i spanta ekspresá pa un lider polítiko parlamentario.
Willemstad – Kerido pueblo. Ku asombro ma tuma nota di e gritu pa independensia emoshonal i spanta ekspresá dor un lider polítiko/ parlamentario.
Orea na Kurason di Pueblo di Sta. Maria i besindario.
Willemstad - Djasabra 15 di aprel 2017 anochi, Partido Inovashon Nashonal (PIN) ta pone orea na kurason di Sta. Maria i besindario. Partido PIN a skucha basta habitante di Sta. Maria i bario nan rondó i awor ta invitá pueblo di Sta. Maria i bisindario na un enkuentro ku PIN.


text:
Aki ta sigui un resumen di casonan den Corte di Prome Instancia, pa diabierna 17 di November, 2017.
Pa 8 or y 15, e acusado O.G.G. lo presenta den Corte pa tende su sentencia.
Pa 8 or y 30, e acusado J.C.B. lo presenta dilanti di hues. B. ta wordo acusa di a viola un persona riba 6 di mei 2017.
Pa 8 or y 30 N.A.G. lo presenta dilanti hues. Su caso lo wordo trata Pro forma. G. ta wordo acusa di intento di asesinato riba 31 di Augustus 2017, dor di hinca un persona varios biaha cu un cuchio den su pecho y barica. E ta wordo acusa di a intencionalmente y a ocasiona e persona aki lesion grave na su higra riba 31 di Augustus 2017 dor di hinke cu e cuchio.
Pa 10 or y 30, J.S. S. lo presenta dilanti di hues. S. ta wordo acusa di a viola un persona riba 24 di juli 2017. E violencia ta encera entre otro, cu el a para cu un machete dilanti e persona y a bise cu e lo mate.
Resumen di casonan den Corte di Prome Instancia diabierna 17 di November, 2017
Aki ta sigui un resumen di casonan den Corte di Prome Instancia, pa diabierna 17 di November, 2017.


text:
Agorafobia ta un malesa caracterisa pa un miedo grandi di pashentnan pa padece atakenan di ansiedad y espacionan cera.
Normalmente, fobia ta un termino medico cu ta referi na un trastornio di ansiedad unda cu e pashent ta sinti su mes insigur of ta pensa cu e no por ricibi yudansa di un crisis den un espacio determina. Personanan cu ta sufri di agorafobia ta desaroya un miedo fuerte di sufri di atakenan di ansiedad den espacionan habri, normalmente pafo di su comfort zone.
Esaki ta debi cu nan ta pensa cu si nan sufri di esaki, nan lo no por sinti nan mes protegi y lo tin consecuencia grave pa nan. Por ehempel, e perdida di control di nan alrededor.
Di mes manera, e miedo y atakenan di panico mayoria di biaha ta sucede pafo di e cas di e individuo. Di e manera aki, e por sosode tanto den espacionan habri como den espacionan reduci a pesar di e creencia comun. Sin embargo, e crisis aki por yega na desaroya den loke e pashent ta considera su comfort zone.
Cual ta e sintomanan di agorafobia?
Di otro banda, casonan clinico di e malesa aki por presenta varios sintomanan, diferente entre nan mes. Asina, specialistanan tabata capas di señala un serie di señalnan cu por wordo asocia cu e malesa aki. Tambe ta necesario pa corda cu e siguiente cambionan ta varia den e funcion di e pashent y e alrededor unda cu e ta. Di e manera aki, e sintomanan ta aparece cu mas frecuencia den agorafobia ta:
- Distanciamento y aislamento social. E individuo por keda cera den cas pa un largo tempo.
- Miedo na keda so of dependencia emocional di otronan.
- Pensamento di cu e curpa of loke ta rondona e pashent ta imaginario.
- Tambe, e pashent por sufri di otro serie di señalnan cu ta afecta e nivel fisico como:
- Problema pa hala rosea of sensacion di ta stik
- Curason ta bati mas duro
- Pashent ta soda mas hopi y ta cuminsa tembla
- Biramento di stoma y sacamento
- Dreimento di cabes ta debi na atake di nervio, unda cu ta produci un activacion di e sistema nervioso den exceso. E ta provoca batimento di curason, ta wak wazig, ta bay for di tino un rato pero ta recupera di biaha sin consecuencia.
Causanan di agorafobia
Generalmente, specialistanan ta di acuerdo cu ta existi desunion na nivel di e individuo y na nivel externo. Asina aki, por señala un serie di factornan cu ta aumenta e probabilidadnan di sufri di e malesa aki:
- Antecedente familiar. E termino ta referi na e existencia di un familiar cu a sufri di e mesun problema. Den e caso aki, lo mester tuma familiarnan cu agorafobia y trastornonan di ansiedad den consideracion
- Situacion of ambiente cu ta faborece e sensacion di stress den e pashent. Por ehempel, esaki ta inclui acontecimentonan manera e morto di un persona cercano, divorcio. Ta importante pa studia tambe e estilo di bida di e pashent (specialmente, su trabao).
- Desaroyo di episodionan cu atakenan di panico.
¿Cuál es el tratamiento de la agorafobia?
Pa norma general, e ekipo medico por recuri na dos tipo di medida terapeutico.
- Uso di remedi, Generalmente ta recomenda tanto e adminsitracion di antidepresivo como remedi anti ansiedad. Asina, e profesionalnan lo selecciona e remedi adecua pa cada caso. Lo mester tene na cuenta e posibel efectonan secundario y si su actuacion ta compensa esaki.
- Terapia psicologica. Esaki ta basa ariba un serie di norma di relahacion cu e suheto lo ppr iza den luganan considera peligroso. E malo ta cu e uzo di remedinan ta cu e progreso ta mas slow pero su efectonan ta mas duradero.
Consecuencia di Agorafobia
E miedo relaciona estrechamente cu agorafobia ta provoca un serie di cambionan den estilo di bida di e pashent. Specialmente, esunnan afecta ta presenta dificultad pa biaha, relaciona, sigui traha y ta mas susceptibel na desaroya otro trastorno, specialmente depresion.


text:
ORANJESTAD – Diadomingo merdia den un Sero Preto Ballpark na Paradera bastante yen e muchanan di Aruba Champs a hunga e gran final di Serie del Caribe contra e fuerte ekipo di Venezuela. Aruba ta titula campeon despues di a gana di Venezuela cu score di 12-3. Pitcher ganador ta resulta Jermaine Farro cu a hanja relevo di Daniel Hernandez. Aruba awor lo ta rumbo pa Louisiana, USA pa e Pony World Series den e categoria di Mustang 9-10.
Nos di Sports Zone Aruba ta manda un palabra di pabien na e hungadornan y coaching staff pa e tremendo logro aki.


text:
E caso di e homber De los Santos, kende a sali den medionan di comunicacion y tambe social media, na momento cu el a wordo gara sin su pañanan bisti, a wordo trata awe mainta y pa esaki hues a tuma su decision. Normalmente ta duna 24 luna cera, pero e caso aki tabata tin rasonnan di peso pa hues a duna 42 luna cera.
De los Santos a ricibi 42 luna incondicionalmente, kitando e tempo preventivo cu e tabata tin cera caba.
Durante e caso aki a tene cuenta cu su potret a sali tur caminda riba internet/social media. Pero tambe e hecho cu ya for di tempo e victima tabata tin 13 aña el a purba di grijp su mes aan na e victima.
E caso ta uno cu a shock comunidad. E sospechoso no tin nada cu por uza na su defensa. Tambe a tene cuenta cu e victima ta keda emocionalmente afecta pa resto di su bida.
E condena tabata pa dos cos:
Intento di violacion (victima tabata tin 13 aña, tempo cu el a logra di scapa for di e sospechoso) y tambe relacion cu un menor di edad (bao di 16 aña). Actualmente e victima tin 15 aña.
Hues ta haya cu e sospechoso mester siña controla su gana. Pues e castigo ta keda na 42 luna kitando e tempo cu el a sinta caba.
Sospechoso di caso di Sero Cristal condena na 42 luna di prizon
E caso di e homber De los Santos, kende a sali den medionan di comunicacion y tambe social media, na momento cu el a wordo gara sin su pañanan bisti, a wordo trata awe mainta y pa esaki hues a tuma su decision. Normalmente ta duna 24 luna cera, pero e caso aki tabata tin rasonnan di peso pa hues a duna 42 luna cera.


text:
Boliviastraat – Diasabra 9:25 p.m , polis ta bay Boliviastraat un poco pariba di e snack truck, caminda un señora ta haya falta di su ruman muhe ya pa dos dia. Na yegada di patruya nan a compaña e dama pa e apartamento, na unda su ruman ta biba.
A haci varios intento pa comunica cu e dama paden, door di bati na porta y bentana pero sin ningun contesta. Por a mira luz cendi paden, pero e ruman mes niun contesta. Na e sitio e ruman a conta cu su ruman den e apartamento a yega di haya stroke.
Tambe ela bisa su ruman door cu e ta hende malo, pa no lock e porta di un manera cu niun hende no por drenta si e bira malo.
Despues di basta intento polis a pidi asistencia di brandweer.
Na nan yegada mesora a cuminsa na trata di habri e porta, cu no tawata facil door cu e lo ta na mas cu un lock paden. Despues di algun minuut cu tur hende ta para den suspenso a logra habri e porta principal, ainda tawata falta un otro porta mas.
Por a scucha personal di brandweer kibrando un otro porta paden, cu tambe tawata na lock. Eynan ta caminda cu a bin a haya e ruman muhe sin bida, loke nan tawata teme a bira realidad.
Mesora polis a pidi presencia di slachtofferhulp pa e famia cu tawata presente. Instancianan concerni a wordo poni na altura, y pa 11’or di anochi Dr Texier a constata morto natural di e dama.


text:
Hoben tri-atletanan di Aruba a sali pa e CARIFTA Triathlon Championships 2018 na Trinidad & Tobago.
Despues di basta luna di preparacion awe seis hoben tri-atleta di Aruba lo competi riba plata forma internacional den e CARIFTA Triathlon y Aquathlon Championship na Trinidad and Tobago. E hoben aki ta prospectonan den e deporte aki y ta cla pa bataya contra e mihornan den Caribe.
Nos di 297sports kier a desea e rumannan Aleeza y Rylan Semeleer, Christiaan y Rebecca Jansen como tambe Justin Morales y Vera-Elise Barkemeyer tur clase di exito den e campeonato di Carifta.


text:
Oranjestad: durante weekend pasa Cuerpo Policial di Aruba a tene control di trafico na varios caminda riba nos isla. A controla un total di 326 auto, a duna 147 boet y a haci 5 detencion.
E cargonan tabata entre otro, core auto sin seguro, sin keuringskaart, no a paga belasting , core sin rijbewijs, no tabata tin seatbelt bisti, core cu lus di auto defect y coremente bou influencia.
Detencionnan cu a cay tabata dos chaufeur tabata coriendo auto bou influencia, un person su documentonan no tabata na ordo, aparentemente lo ta trata di un persona permaneciendo ilegal na Aruba y tambe a detene un pesona cu tabata wordo buska pa husticia in un caso di menasa, maltrato cu arma y Vuurwapenverordening.
E prome team di control a tene control na altura di Citgo Boulevard, for di 7’or y mey te 8 or y 45 anochi y entre 9’or y20 pa 11 or y 45 na altura di Wema Ponton.
Na altura di Citgo Boulevard nan a para 65 auto y a boet 21 chaufeur, na altura di Wema Ponton a controla 134 auto y a parti 52 boet.
E di dos team a tene un control entre 8’or y mey cu 10’or y mey na altura di Ex OK Supermarket na Tanki Leendert, despues entre 10’or y mey cu 11’or di anochi nan a tene un control dilanti Morning Supermarket na Paradera y entre di 12’or y 15 pa 1’or y 45 di marduga e team aki a controla riba L.G.Smith Boulevard dilanti e oficina di DIA.
Dilanti ex Oke Supermarket nan a controla 75 auto y a parti 46 boet, na altura di Morning Supermarket nan a para 7 auto y a parti 2 boet. Na altura di e oficina di DIA nan a para 45 auto y a duna 26 boet.
E di dos tema a controla 127 auto y 74 chaufeur a haya boet.


text:
Event Introduction
Den kuadro di selebrashon di e di 70 aniversario di “Dia Internashonal di Kooperativanan di Spar i Krédito” (International Credit Union Day 2018). Fekoskan i Curaҫao Cooperative Academy kier invitá bo na un konferensia ku lo trata diferente tópikonan relashoná ku desaroyo i fortalesementu di kooperativanan na Kòrsou. E konferensia ta konta ku partisipashon di diferente oradornan internashonal. Tema di e konferensia aki lo ta:
Fortalesé e movementu kooperativa.
Pa un desaroyo sosial ekonómiko duradero.
Lugá: Ouditorio di Banko Sentral
Fecha: 18 di òktober
Orario: 07:45 - 17:00 or
Entrada: Grátis (lugánan ta limitá). Lùnch ta inkluí.
Trahe: Business casual
Idioma: Spañó
No pèrdè e oportunidat úniko pa selebrá e dia tan speshal aki huntu ku nos i alabes risibí informashon riba tópikonan sumamente interesante.
Último dia pa inskribí ta dia 16 di òktober pa 17.00 ‘or di atardi.
Mester identifiká na entrada di Banko Sentral.


text:
Reading Time: 4 minutes
Si bo tin un fakansi ta plania masha dia pero bo no sa unda pa bai, konsiderá Hawaii pa bo próksimo destinashon, pasó den fluhonan di lava na Hawaii tin un ‘mushroom’ (padestul) (kual si bo a lesa Kibra Hacha, bo sa kaba ta kiko e ta) ku ta duna orgasmo spontáneo na hende muhé na momentu ku nan hol’é.
E ‘mushroom’ ta koló oraño, i aparentemente ta den e fluhonan di lava kual tin entre 600 pa 10.000 aña bieu, so bo ta hañ’é.
Na aña 2001 dos sientífiko sumamente kurioso a laga algun muhé i hòmber hole e ‘mushroom’ aki. Mas ku mitar di e muhénan a eksperensha un orgasmo spontáneo despues di a hole e ‘mushroom’. Aparentemente e ‘mushroom’ ta saka algun ‘neurotransmitter’ similar na esun ku seleber di hende ta saka na momentu di relashon seksual. Lamentablemente e hòmbernan si no a sinti nada. Al kontrario, nan a haña e kos algu askeroso.
Mi tin ku bisa tambe ku e estudio di e dos sientífikonan aki (John C. Holliday i Noah Soule) a keda desbaratá òf no sientífikamente aseptá. E ‘mushroom’ a keda klasifiká komo un tipo di ‘mushroom’ ku ta pertenesé na e tipo ‘Dictyophora’ ku despues a keda nombrá komo ‘Phallus’, i for di 2001 a keda yamá ‘Afrodisiako femenino.’ i algu difísil pa haña. Pues mi no sa ta dikon nan a hasi e estudio mes. Kisas ta pa nan por bend’é karu ku hende muhénan ku no tin hòmber, kual ta hopi. Ta mi ta pensa mi kos. E figura dje ‘mushroom’ parse un pénis tambe, òf kisas ta mi imaginashon?
En todo kaso den un rapòrt publiká riba ‘International Journal of Medicinal Mushrooms’ nan a skibi resultado di e investigashon i aparentemente di 16 hende muhé ku a hole e mushroom, seis a eksperensha un orgasmo spontáneo leve. E sobrá 10 nan a sinti ku nan kurason a kuminsá bati mas duru. E hòmbernan a haña ku e ‘mushroom’ ta hole stinki i ta askeroso. Nan no a sinti nada mas.
Sientífikonan ta haña difísil pa respetá resultado di e investigashon aki debí ku nan a hasi e estudio riba solamente 36 persona boluntario, kual ta un kantidat muchu chikí pa prueba algu, i di e 36 personanan, 20 no a sinti nada. Di esnan ku a eksperensha batimentu di kurason mas fuerte, bo no por relat’é na orgasmo. Por último, e sientífikonan no a mustra kon nan a prueba ku bèrdat loke e seis muhénan a sinti tabata orgasmo.
No laga esaki stroba bo di bai Hawaii si. Prinsipalmente si bo tabata tin intenshon di invitá mi pa bai ku bo. Den mi buki Kibra Hacha mi a skibi algun kos ku no ta duna bo orgasmo, pero nan ta lanta bo deseo seksual si. Lesa e kapítulo di afrodisiako i bai tèst nan tur wak kua ta yuda.
Pa e hendenan ku no sa, tin algu diferente ku nan ta bende ku yama ‘Rush poppers’. Si mi no a skibi esaki den e buki Kibra Hacha, ta pasó mi a lubidá, pero mi ta bai bisabo aworakí: Rush Poppers tambe ta algu ku bo por hole i e ta inkluí e kímiko ku yama ‘isobutyl nitrite’, kual ta relahá bo múskulonan i ardunan sanguineo. Na momentu ku bo hol’é, bo ta kuminsá sinti bo kurpa spesialmente bo kara ta bira kayente. ‘Rush poppers’ ta mehorá bo eksperensha seksual i duna bo un mihó orgasmo. Pero e efekto ta kita un bes, pues sòru pa bo ta ‘ready, steady, go’ ora bo uz’é.
Ta bon pa bo sa, ku e ta un produkto ku a keda inventá i uzá pa homoseksualnan i e tabata konosí komo ‘gay drug’. Pues e ta hasi sèks anal mas fásil i plasentero. Tin algu tambe ku yama ‘Jungle Juice Poppers’ ku ta básikamente meskos. Bo ta hol’é meskos ku ta kokaina bo ta hala, wanta bo rosea pa sinku sekònde, i mesora bo ta bira haltu. E no ta un droga, bo no ta bira adikto na dje. (A ménos ku bo bai hasi di mas i uz’é tur dia.) Segun mi nan ta bend’é na Kòrsou. Mi n’ ta sigur. Bai chèk bo laga mi sa, anto tèst e mesora tambe bo laga mi sa kon a bai ku bo eksperensha seksual!
Fuente: Mandatory, Science Alert
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Parlamentario Endy Croes a splica cu e no sa dedica masha tempo na parlamentarionan di peso pluma, esta parlamentarionan cu ya pueblo a fada di nan y no ta kere den nan cantaleta y yoradera mas. Sinembargo cu gran asombro e por a scucha Parlamentario Mervin Wyatt Ras yorando atrobe durante conferencia di prensa. Mesora Croes a corda riba Tanta Sidonia, un artista den e storia comico di Suske en Wiske. Un señora bastante ouderwets cu su propio estilo y mas aun ta keha tur dia.
Trato di AVP na oposicion
Mervin ta yora cu 7 dia pa studia presupuesto ta mucho poco y ta culpa Coalicion pa un trato unfair. Mi educacion a siñami pa nunca paga malo cu malo. Pero ta na su luga pa recorda Wyatt Ras con AVP a trata oposicion y sigur e coalicion aki hamas lo haci mescos. Hopi straño cu Mervin a lubida asina lihe con na 2014 a duna oposicion e tempo aya solamente 2 dia y a corta hasta den e spreektijd di cada parlamentario. E begroting di 2014 tabata netamente e begroting cu Mervin Wyatt Ras mes a grita “VOOR” pa aprob’e anto cu un deficit, esta un buraco di riba 400 MIYON florin cu a alcansa 9.3% di nos GDP. E desaster aki Mervin mes a aproba. E mesun begroting aki cu Mervin a studia e tempo aya aparentemente asina bon, su Excelencia Gobernador no a firm’e y su lider Mike Eman a termina welgando bou di un palo bebiendo Ensure.
Crecemento negativo
E desaster financiero ta grandi y ta pa e motibo aki boso ta sinta den parlamento na e otro banda awe. AVP y su integrantenan mester tin berguensa pa e forma cu nan a corumpi y horta e pais aki. Mester puntra Mervin cuanto e crecemento economico tabata den 2015 y 2016 den comparacion cu locual AVP a uza den su presupuesto. Tur e presupuestonan aki el a grita VOOR y a aproba. Contesta ta para den e Statistical Digest di Banco Central 2016, unda ta confirma cu ambos aña tabata tin un crecemento negativo, esta cu NO tabata tin crecemento economico. Asina Mervin ta haci su trabao. Awor e kier bin hunga mas santo cu Papa di Roma.
Riot Comando na 2014
Ta prohibi pa lubida con 1 di october 2014 gobierno di Mervin Ras a duna ordo na Riot Comando pa bati un pueblo dilanti parlamento pasobra pueblo a bay reclama su derecho na momento cu a subi prijs di awa y coriente inhustamente. Nan a ranca sernan femenino lagando nan lomba sunu. E dia ey mi no a tende yoramento ni a sali na defensa di e ser femenino. Biniendo bek riba e presupuesto 2018, Mike Eman mes a grita cu e ta orguyoso di e debe y e debe t’ey pa tur bay pag’e den futuro. Otro siman dia 18 di april Parlamento lo cuminsa trata presupuesto 2018 den reunion publico. Mi lo haci Mervin algun pregunta desde awe y e mag di contesta mi durante dicho reunion. Mervin, bo tambe ta contento y orguyoso cu e debe mescos cu Mike? Mervin, bo ta consciente cu na 2008 e debe nacional tabata 41.7% y den 8 aña di bo cu Mike esaki a mas cu redobla y ta 93% awe? Mervin ta consciente cu e desaster financiero aki ta causando un problema social grandi y ta stagna henter un pais? Nos lo keda pendiente di su contesta. Terminando mi ta pidi pueblo comprension pa hunto nos saca e pais aki padilanti.


text:
Pasco ta un temporada hopi special pa hopi di nos, pero e Pasco aki ta uno extra special e inolvidabel pa Bryan y Fabienne. Nan a caba di biba un momento cu hopi di nos ta wak solamente den television of ta soña lanta cune. Cu ayudo di The Proposal Planner, Bryan a pidi Fabienne pa casa den un set caminda a percura pa tur detaye y capta pa semper nan por wak bek riba dje. Tur cos a sali perfecto y The Proposal Planner ta contento di por a crea un momento inolvidabel pa su prome pareha local.
Bryan Leest a conoce Fabienne Wilems casi diesun aña pasa. For di dia ey, e chispa di amor a cende den nan curason y awe e candela ey ta mas bibo cu nunca. Nan ta un pareha, cu mescos cu hopi otro, ta comparti interesnan comun. Nan ta amantenan di ciclismo y careda; y hunto cu nan cacho Toby, ta forma un hogar. Y tambe mescos cu otro parehanan, a sa di afronta reto y surpasa obstaculo den nan relacion.Hustamente e experiencia aki di conoce otro asina bon y cu un futuro prometedor nan dilanti, Bryan a sinti cu ta ora pa consolida nan union den bida.
Sabiendo con hopi Fabienne ta goza di e temporada di Pasco, Bryan tabata sa cu esaki ta e miho chens pa hunto biba e momento grandi aki. Manera sa pasa hopi bes, ora un persona kier puntra su pareha pa drenta matrimonio, hopi biaha e persona no sa unda pa cuminsa. Aki ta caminda un amistad a conseha Bryan pa tuma contacto cu Glendeline Maduro di The Proposal Planner.
Cu e tempo conta, Bryan a sinta cu Maduro y asina a cuminsa traha e ‘verloving’ of pidimento di man di Fabienne su soño. Asina, den apenas un poco mas di un siman, a logra. “Pa mi tambe ta un soño paso ta mi prome pareha local y pa crea un proposal di Pasco aki na Aruba,” Maduro a splica. Colaborando cu Kerstboom City, a transforma nan lot na Vondelaan den un mundo magico di Pasco.
Locual ta haci The Proposal Planner asina unico, ta e scenario cu ta realisa. Cu ayudo di algun famia y amigonan, nan por a forma parti di e gran sorpresa. Fabienne a wordo guia bou di e pretexto cu e y Bryan mestera bay busca un hende cu a haya flat tire net prome cu nan bay un cena di Pasco. Ora cu Fabienne a yega na Kerstboom City, e luga tabata full cera, luz paga y ningun hende na e sitio. Pero prome cu Fabienne por a sospecha, el a haya bon bini di Maduro kende a splik’e cu algo special ta na punto di sosode. Tambe a entreg’e un carta cu Bryan a skirbi p’e y a gui’e pa e porta.
Paden Fabienne a topa cu un sfeer maraviyoso rondona pa kerstboomnan tur na luz, musica den fondo, belanan cendi y un tapijt cora cu tabata hib’e stret cerca Bryan. Y mientras a brinda e pareha tur privacidad pa biba e momento special aki, camaranan scondi a capta e momento den video y potret. Fabienne su reaccion tabata di hopi emocion y felicidad grandi cu a ilumina su cara, mientras cu pafo famia y amigonan tabata warda ansioso pa felicita e pareha.
Glendeline Maduro ta e fundador y CRO (Chief Romance Officer) di The Proposal Planner Aruba. E ta un empresario hoben y exitoso cu a wak un oportunidad nobo den e mercado di organisa evento. Como e unico na Aruba, durante ultimo dos aña Glendeline ta constantemente ocupa cu parehanan di tur parti di mundo cu kier bin biba e momento special di nan compromiso riba nos bunita isla. Rapidamente un boca a bisa otro y The Proposal Planner a aparece caba den websitenan manera howheasked.com y aruba.com; mescos cu den e publicacionnan Destination Magazine, Bridal Guide y Caribbean Bride.
“Mi ta traha di cerca cu Oficina di Turismo y diferente hotelnan rond di e isla. Mi meta ta pa yuda parehanan yega na nan momento unico, special cu lo keda corda pa semper. E miho parti di mi trabou ta pa wak e reaccion di e pareha sorprendi cu ta asina emotivo y spontaneo,” Maduro ta conta di The Proposal Planner. Otro dicha den su trabou, ta di por traha hunto cu su mesun storia di amor, su pareha Julien de Bats kende ta un fotografo profesional reconoci na Aruba como One Happy Photographer.
Maduro ta gradici Kerstboom City y tur esnan cu a forma parti di e bunita proposicion aki; specialmente Bryan kende a deposita su confiansa y e importancia di e momento aki den man di The Proposal Planner. Pa mas informacion, bishita www.proposalaruba.com of like e pagina riba Facebook: The Proposal Planner Aruba.
Pareha local ta compromete den sfeer magico di Pasco
Pasco ta un temporada hopi special pa hopi di nos, pero e Pasco aki ta uno extra special e inolvidabel pa Bryan y Fabienne. Nan a caba di biba un momento cu hopi di nos ta wak solamente den television of ta soña lanta cune. Cu ayudo di The Proposal Planner, Bryan a pidi Fabienne pa casa den un set caminda a percura pa tur detaye y capta pa semper nan por wak bek riba dje. Tur cos a sali perfecto y The Proposal Planner ta contento di por a crea un momento inolvidabel pa su prome pareha local.


text:
Segun Glenda Hernandez, Directora di DAS
ORANJESTAD (AAN): Directora di Departamento di Asuntonan Social Glenda Hernandez ta e Crisis Manager di e Crisis Plan Social cu lo wordo implementa door di Minister Glenbert Croes conhuntamente cu sosten di UNICEF.
Glenda Hernandez, a duna di conoce cu e ta masha contento di por a comparti e dianan aki cu e representantenan di UNICEF, kendenan a bin Aruba y a reuni cu diferente stakeholder den cuadro di e implementacion di e Crisis Plan Social.
El a expresa cu Gobierno mes a pidi e advies di UNICEF Hulanda. A cuminza cu e proceso despues di e morto di dos criaturanan na November 2017 y a desaroya un plan. Aworaki ta trahando riba un plan pa ehecut’e.
Tin cierto cosnan ta trahando manera e sub comision di centrale registratie cu ta registra tur caso di famianan cu riesgo. El a agrega cu tin diferente aspecto y actividadnan ta canando, pero tog tabata kier un conseho di un instancia externo pa wak si Aruba ta canando den bon caminda, el a bisa.
“Mi a haya hopi util e advice cu UNICEF a duna pasobra nan a papia cu tur e gremionan cu tin di haber cu violencia di mucha y hoben. Nan a bin cu cierto sugerencianan cu ta den cuadro di e social crisis plan. E no ta contra e social crisis plan, e ta juist yuda y den cierto camindanan e ta te hasta duna mi un sorto di support cu nos tin mester pa pone in place si bo kier pa e cosnan aki wordo evita den futuro”, e directora di DAS a manifesta.
Esaki no ta algo cu ta wordo haci di un dia pa otro. E ta hopi cos a bay robez den e ultimo añanan. Mester compronde con compleho e proceso aki ta, a agrega.
Glenda Hernandez a laga sa cu e ta hopi agradecido cu e advies cu el a haya di UNICEF y cu Hulanda tambe ta support financieramente pa yuda Aruba cu e technische advies. Ta pesey cu ta haci bon probecho di esey.
Trahando cu UNICEF por logra cu ta yega un tiki mas leu, Hernandez a finaliza bisando.


text:
Balashi – Diaranson mainta algo prome cu 6:30 Aruba ta conoce su prome morto den trafico.
Esaki ta sosode un poco mas pabou di e rotonde den construccion, di ex Drive Inn.
Den oranan trempan polis ta wordo manda cu urgencia pabou di e rotonde di drive inn, pa un bus di e compania Arubus cu a dal un peaton.
Na yegada di e patruya mes ora e ta wak e seriedad di e caso y ta pidi ambulance cu urgencia. E victima a ricibi hopi golpi y tawata tin dificultad pa hala rosea.
Ambulance cu a yega mes ora prepara e cabayero y sali cu maximo urgencia pa hospitaal. Pero prome cu ta yega hospitaal e victima ta fayece.
Loke a sosode ta cu e victima a baha for di un bus chikito y a cuminsa crusa cuminda y no a pone atencion ariba e bus grandi di Arubus cu tawata pasando. Impacto tawata net caminda chauffeur di e bus grandi ta sinta, pues e rand di e bus. Un impacto hopi duro mes, mirando cu e bus a haya un deuk grandi y tambe e windshield cu a kibra.
Instancianan concerni a wordo avisa y despues di investigacion caminda a wordo habri bek, algo prome cu 8:20.


text:
juelle thode
-
News
COA a nombra hefenan di Mission pa tres wega grandi
Comite Olimpico Arubano a nombra Hefenan di Mision pa e siguiente tres weganan grandi. Comite Olimpico Arubano a scohe su…Read More »
-
Barranquilla2018
Juelle ta conta di su trabou na Barranquilla
Hefe di Mision aki na Barranquilla cual ta Sra. Juelle Thode tin e tarea dificil pa mantene tur cos sigui…Read More »
-
Barranquilla2018
Ceremonia di Bandera Barranquilla2018
Hefe di Mision, Sra. Juelle Thodé ta conta mas di e ceremonia di bandera cu a tuma lugar awe mainta…Read More »
-
News
Juelle Thode ta planta mata na Villa Centro Americano Colombia
Lo crea un Villa Centro Americana sostenible mientras cada pais participante na dicho weganan a planta un mata. Diabierna den…Read More »


text:
Den un reunion di Staten di Antia Ulandes riba 30 yüni 1950, un moshon a keda entregá pa frakshon di Arubaanse Volkspartij (AVP) pa baha e Minister Plenipotensiario na Ulanda, Sr. Michael Gorsira. Segun e miembro pa AVP, Sr. Geerman, e no tabatin konfiansa den e Minister Plenipotensiario ni tampoko den su kapasidatnan pa representá Antia.
Rason pa e deskonfiansa tabata segun AVP e echo ku Sr. Gorsira tabata komportá su mes komo un partidario di Democratische Partij (DP) i ku e no tabata na altura di e berdadero deseonan di kada isla pa loke ta trata struktura estatal. Segun Sr. Geerman, Sr. Gorsira lo a hasi deklarashonnan indebido na Ulanda bisando e.o.: “Staten di Antia Ulandes no ta representativo”.
Miembro di Staten pa Katholieke Volkspartij (KVP), Nicolaas Debrot, a sali na defensa di Sr. Gorsira i a yama e moshon: “.. een prul, je reinste kolder en ongemotiveerd.” E a kòrda AVP ku e posishon di un Minister Plenipotensiario no ta polítiko sino unu netamente atministrativo pa kua Gobernadó ta responsabel. Lider di DP, Sr. Jonckheer, a bisa ku Sr. Gorsira no tin nada di haber ku DP i ku no por tin kuestion di partidismo.
Algun dia despues, na momentu ku mester a trata e moshon, hopi miembro a bandoná e sala di reunion di Staten ku konsekuensia ku no tabatin korum pa votashon. Mester remarká ku e susesonan rònt di Sr. Gorsira a tuma lugá den un periodo sumamente tumultoso den nos demokrasia parlamentario. Na Kòrsou e rivalidat entre di Dòktor da Costa Gomez i Efraim Jockheer tabata kandente i oposishon di e otro islanan pa ku Kòrsou tabata hopi visibel te na e ekstremo ku tabata kompará Dòktor ku Hitler.
Pa loke ta trata Sr. Gorsira, esaki a bisa ku Staten no tin nada di bisé. “Mijn positie is geen andere dan die van een ambtenaar. Ik ben door de gouverneur benoemd en ben alleen aan hem verantwoording verschuldigd. Men kan een ambtenaar van wat men zou kunnen noemen de diplomatieke dienst nu eenmaal niet in een parlement wegstemmen.” Sr. Gorsira ta keda den su posishon te ora e keda nombrá na 1951 komo e promé Gezaghebber di Kòrsou.
E kaso di 1950 ta kasi idéntiko na e kontroversia ku e Minister Plenipotensiario durante di e gobernashon 2012-2016. Konstitushonalmente Staten no por kore ku un ámtenar, tampoko e representante na Ulanda. Na 1950 Gobernadó ku ta esun ku a nombra Sr. Gorsira a opta pa no kit’é. Durante 2012-2016 esun ku ta responsabel pa e Minister Plenipotensiario, e Minister Presidènt, tampoko a opta pa tuma medida.
Willemstad, Curaçao
Fuente: Het Nieuws: Algemeen Dagblad, 5 juli 1950; Amigoe di Curaçao, 11 juli 1950; Historisch Archief Curaçao


text:
Na 5 scol basico na Aruba, Fundacion Telefon pa Hubentud Aruba ta coordinando e proyecto di UNICEF Hulanda. Durante e proyecto aki primeramente ariba 17 di februari e docentennan di Colegio Santa Famia, Colegio Santa Filomena, Mom Plaisir Basischool, Prinses Amalia y Puis X School a ricibi un training tocante derecho di mucha. Despues di a participa na e training, e docentenan a duna nan alumnonan diferente les tocante derecho di mucha den e siman di 19 di februari. Despues cu e muchanan a ricibi e lesnan, nan mester a traha un pintura tocante e derecho cu pa nan ta mas importante of c unan ta pensa cu mester mas atencion.
E muchanan tawata hopi entusiasma na momento di traha e pintura. E derechonan cu a sobresali durante trahamento di e pinturanan ta derecho pa participa, derecho di enseñansa, proteccion contra droga, prohibicion contra relacion seksual cu mucha, prohibicion contra prostitucion di mucha y pornografia di mucha, educacion, derecho ariba seguridad, proteccion contra abuso di mucha, privacidad, libertad di exprecion y derecho di tin un nomber y nacionalidad y derecho di tin un famia.
Despues cu e alumnonan di cada klas a saca nan top 3, e cabesante di e scol, un ‘filmcoach’ y Fundacion Telefon pa Hubentud a saca un ganador di cada scol. Di e pintura ganador di cada scol, un pelicula lo ser traha. Durante e dos simannan venidero e alumnonan hunto cu e ‘filcoachnan’ di Artmano Multimedia y Cinearuba lo ta trahando e pelicula tocante e derecho expresa den e pintura.
Ariba dia 26 di Maart durante e ‘première’ na Caribbean Cinemas lo saca un pelicula ganador cu lo representa Aruba durante e Curacao International Filmfestival Rotterdam.
Pa medio di e UNICEF ‘Kinderrechten Filmfestival’ e muchanan ta siña na un manera creativo tocante nan derechonan. Paso na momento cu muchanan conoce nan derechonan, nan por para hunto cu un adulto pa nan derechonan.
E UNICEF ‘Kinderrechten Filmfestival’ ta ser patronisa pa CEDE Aruba. Fundacion Telefon pa Hubentud Aruba y UNICEF Hulanda kier a gradici tur scol, docente y mucha cu ta participando na e UNICEF ‘Kinderrechten Filmfestival’.
Pa mas informacion tocante e UNICEF ‘Kinderrechten Filmfestival’ na Aruba por tuma contacto cu Fundacion Telefon pa Hubentud Aruba na 5886138.


text:
Driemasterstraat – Diasabra anochi
Aruba ta conoce un otro atraco arma mas. E biaha aki tawata ariba luga di bende number yama Driemaster Lottery.
Vocero di polis Sr. Laclé a suministra prensa cu e siguiente informacion:
“20.42 central di polis ta manda patrouille na Driemaster Lottery pa un atraco. Prome informe: A resulta cu 2 homber papia spaño di cual un di nan cu revolver den man a exigi e placa y e celular for di e persona trahando na dicho luga. Atraco team a presenta na e sitio pa hasi investigacion y tambe Slachtofferhulp a wordo poni na altura pa duna e víctima e ayudo necesario.
Si tin cualkier informacion jama tiplijn 11141”.


text:
E autor intelectual, esun cu a duna placa, rond di 500 mil florin den cash pa paga e sicarionan pa mata Helmin Wiels a yega Curacao awe.
Despues di a sinta mas di un anja na Venezuela, pendiente di wordo extradita, awe e dia a yega. Den un forma totalmente tapa, cu alto seguridad, Jamaloodin a wordo baha for di avion y a wordo hiba pa oficina di landsrecherche unda e lo mester confronta e prome interogacionnan, riba loke a sosode dia 5 di mei 2013.
Tur yamada di telefon ta mustra cu ta Jamaloodin te’sun cu a paga. Jamaloodin ta un ex-minister di Curacao y ta un miembro di MFK di Gerrit Schotte.


text:
Venezuelastraat – Dialuna marduga algo prome cu 12:30 polis a bay cu urgencia den Venezuelastraat, pa un problema di pareha.
Na yegada dilanti Tat Fat, nan ta haya un auto para mey mey caminda cu un dama na dje.
E dama tawata splica polis a cu e no kier tin nada mas cu e homber y cu e homber a morde den su cara.
Un persona a bay busca e homber y e homber a conta polis cu berdad ela morde e muhe paso e muhe a dal e cu boter ariba su cabes.
E heridanan no tawata nada serio. Ambos no kier ta cu otro mas y ambos aparentemente no kier wordo molestia mas.
Polis a papia cu ambos y nan a dicidi e momento eynan di sigui nan caminda.


text:
-
Contact
- lionel_326@hotmail.com
E motibu dikon nos tin ku stòp di mata abeha!
Reading Time: 5 minutes
Segun sientífikonan, si abehanan stòp di eksistí awe, den ménos ku kuater aña lo sosodé un apokalípsis. (Esei básikamente ke men ku nos a pompa.) Di e tipo di espesie importantenan ku tin riba mundu, abeha ta den e promé nan riba lista.
Abeha ta un insekto polinisadó di matanan ku ta produsí kuminda pa hende. Polinisashon ta e proseso kaminda ‘pollen’ (stuifmeel) di mata ta keda transferí for di e órgano reproduktivo maskulino pa e órgano reproduktivo femenino pa asina por krea simia. Den matanan ku tin flor, ‘pollen’ ta keda transferí di e ‘antera’ pa e ‘estigma’ ku frekuensha dor di bientu òf insekto. Abehanan ta polinisá 70 di e 100 espesie di kultivo ku tin riba mundu, kual ta loke ta krea kuminda pa 90% di poblashon di mundu. Esei ke men ku si abehanan stòp di eksistí, nos a h***!
Ku desaparishon di abehanan nos lo pèrdè tur e matanan ku abehanan ta polinisá. Seguidamente nos lo pèrdè tur e bestianan ku ta kome for di e matanan ei, i asina nos ta sigui den e kadena di kuminda. Pues den korto tempu, lo no tin sufisiente kuminda pa e shete bion hendenan ku tin riba mundu.
Resientemente mi a publiká den un artíkulo ‘E motibu dikon hende tin ku stòp di traha yu’ ku tin muchu hende riba mundu i ku nos tin ku stòp di traha yu. Kisas tin hende no ta mira e urgensha òf gravedat, òf simplemente nan no ta wòri, pero di bèrdat nos ta den ‘deep shit’. Ser humano den ocho luna ya kaba a konsumí un aña di kuminda. Pues aworakí nos ta konsumiendo kuminda ku mester tabata pa 2016.
Aparte di esei, e kantidat di abehanan na mundu (Honey Bees) ta redusiendo di un forma alarmante. E motibu no ta muchu kla, pero kousa por ta dor di pèrdida di e flor ‘meadows’. E por ta tambe dor di e ‘varaoa mite’, kual ta un tipo di bestia straño manera ‘chupa sangre’ ku ta pega riba lomba di e abeha i ta alimentá su for di ee abeha. (Manera karpata ta hasi ku kachó). E por ta tambe e kambio di klima òf uzo di insektisida.
Pa por sa e motibu presis, un grupo di investigadó ku ta kondusiendo e “Global Initiative for Honeybee Health” a instalá un chip riba lomba di 15 mil abeha na Oustralia i Brazil, pa asina nan por saka afó kiko nan komportashon ta, i kiko lo por ta e kousa ku e abehanan ta disparsé for di mundu. Ku e chip aki e investigadónan lo por analisá efekto di faktornan di riesgo manera, malesa, insektisida, polushon di airu, kontaminashon di awa, dieta i klima di wer.
Kasi un tersera parti di kolonia di abeha na Merka a disparsé segun Natural Defense Resource Council. E kantidat di abehanan ta disparsé asina lihé te ku el a resultá den un fenómeno ku nan ta yama ‘Colony Collapse Disorder’. Esaki ta ora tur e abehanan trahadó ta muri òf disparsé i solamente e reina i e abehanan no madurá ta keda atras.
E eksistensha di abeha ta kousando un preshon global. Si nos pèrdè e método di polinisashon grátis, kual ta keda hasí dor di e abehanan, esaki ta pone ku kunukeronan mester paga imkernan pa laga trese abeha na nan kunuku pa laga nan polinisá e kultivo. Esaki lo kousa subida den preis di tur kuminda, for di kònkòmber te na apelsina, kashu i siboyo.
Abehanan ta responsabel pa polinisashon di un tersera parti di kumindanan ku nos ta kome. Si abehanan stòp di eksistí, mundu kompletu a kue awa! Pues kuminsá kuida i protehá kada abeha ku bo mira. (Sòru pa nan no pika bo tampoko, pasó nan ta poko bobo, i ora nan sinti nan menasá nan ta pika bo, kual básikamente ta nan forma di kometé suisidio.)
(P.S. Bo tabata sa ku honing ta saka (vomit) di abeha? Hopi fis sua……..pero e ta baha bon den te ku lamunchi si. Abehanan ta produsí honing komo reserva di kuminda pa temporadanan ku no tin flor (winter òf sekura) pues tin tiki ‘nectar’ kual ta algu ku abeha mester di dje pa por sobrebibí. Komo ku sierto tipo di abehanan ta asina generoso, nan ta produsí mas honing ku nan por konsumí, pues loke nan sobra, nan ta duna e espesie di mas egoista i malagradisí ku ta eksistí na mundu kual ta hende. Honing ta e úniko kuminda ku no ta daña. Bo por warda honing 500 aña largu den kashi trankil, nada lo pas’é.)
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
WILLEMSTAD - Kuerpo di Brantwer Kòrsou ta kontentu despues ku Veiligheidsregio di Brantwer Midden & West Brabant na Hulanda a opsekiá nos alrededor di 10mil buki pa enseñansa na skol di fundeshi relashoná ku prevenshon kontra kandela.
Brantwer Kòrsou for di luna di Yüni 2018 a inisiá ku un kampaña den diferente bario(nan) di Kòrsou, ku tin e nòmber: “Prevenshon, E mihó opshon”.
Durante último añanan, Kuerpo di Brantwer Kòrsou a tuma nota ku tin diferente kasnan ta kima i famia nan ku ta keda den tristesa despues ku nan a pèrdè tur nan propiedat.
Den kuadro di esaki, Brantwer Kòrsou kier konsientisá komunidat kon pa kuida nan kas na e mihó manera i tambe kon pa prevení kandela i asina evitá situashonnan lamentabel i doloroso.
Den e kuadro aki, Brantwer Kòrsou ta sumamente kontentu ku durante aña 2017, tabata tin dos bombero for di Veiligheidsregio Midden & West Brabant na Hulanda ku a pasa i a sera konosí ku e kazèrne i kantor di Brantwer Kòrsou.
Einan nan a ekspresá ku na Hulanda tin un kampaña di “Billy Brandkraan” ku Brantwer Kòrsou tambe lo por partisipá na dje.
Den e kuadro aki, tur esfuerso a keda hasi i nan a logra pa akumulá 10 mil buki riba nivel di enseñansa di fundeshi pa asina duna muchanan na Kòrsou e oportunidat pa siña muchu mas tokante prevenshon kontra kandela.
E bukinan titulá: “Brááándd!!! Jij, de brandweer en veiligheid” lo bai ser usa dor di Brantwer Kòrsou pa duna lès i tambe enseñansa di prevenshon na enseñansa di fundeshi di e diferente direktiva(nan) di skol.
Próksimamente Brantwer Kòrsou lo bai duna mas detaye relashoná ku e bukinan aki i tambe kon Brantwer Kòrsou lo aserka e skolnan, e muchanan pa duna e materia di prevenshon kontra kandela na e diferente skolnan.


text:
CochabambaNews
Medayista di plata Joel ta bek
Un regreso cu sentimento mixto
Medayista di Plata den e Weganan Sur Americano Cochabamba 2018, Joel Kuiperi a regresa bek Aruba.
Un regreso cu sentimento mixto ta loke nos a experiencia diadomingo atardi na aeropuerto na e yegada di e atleta di Pesas, Joel Kuiperi cu algun dia atras a hasi historia pa Aruba door di logra medaya di Plata den e Weganan Odesur teni na Cochabamba, Bolivia. Spera pa su famia, amigonan di pesas y prensa, Joel a wordo ricibi cu hopi entusiasmo y alegria. Tur presente tabata contento cu e logro grandi di Joel cu den su prome aparicion dennun competencia grandi ta logra un medaya pa Aruba.
Den entrevista teni cu Joel e la conta nos cu un dia prome e la soña cu e medaya di Plata y e tabata sa cu e lo logra esaki. Mas cu claro e sentimento tabata mixto ora Joel a papia di su ruman Omar, awe den felis memoria cu sin duda tabata den su banda na Cochabamba. E medaya tabata dedica na su persona. Un momento sigur di hopi emocion pa tur presente na airport.
Riba e combinacion di foto e yegada di Joel Kuiperi.


text:
Parlamentario Endy Croes:
ORANJESTAD (AAN): Segun comunicado di prensa di Parlamentario Endy Croes ta asegura cu e constelacion nobo di Parlamentarionan di Fraccion di MEP indudablemente tin e mesun ideologia pa practica politica nobo den Parlamento.
Ta nos deber pa no solamente studia e Staatsregeling sino cumpli cu ne tambe. Den combinacion cu e Reglament van Orden van Staten y e Staatsregeling, ta duna tur Parlamentario e derecho pa haci pregunta por escrito na tur minister. Y esaki ta locual cu e Parlamentario a cuminsa haci tambe.
“Mi kier cuminsa indica algun preguntanan cu mi a haci caba riba varios manehonan cu e gobierno anterior tabata tin. Como representante di pueblo, mi a haci algun preguntanan cu a bin for di pueblo mes.
Un di e preguntanan aki ta tocante un revista hopi conoci pa tur. E ultimo ainda tin e fecha di 18 di october despues di eleccion. Ta trata aki di e revista Aruba dushi tera cu ta propaganda e gobierno anterior na unda 15 mil exemplar ta wordo imprimi na Hulanda. Den dje ta para cu tin algun hende ta abona riba dje tambe. Como Parlamentario representando e pueblo, nos kier sa e costo di e revista aki y kendenan ta esnan cu ta abona na dje. Un calculacion cu nos a haci ta cu e costo lo ta alrededor di 4.5 miyon pa aña. Y si nos calcula esaki na 8 aña, esaki lo ta un suma di alrededor di 30 miyon florin pa haci propaganda. Como Parlamentario y mi tin sigur e pueblo tambe lo prefera pa e placa aki worde uza pa problemanan social den nos pais.
Un otro pregunta cu mi tin ta referi na dje ta un auto di dragrace di Team Aruba cu ta pertenece na ruman homber di ex Prome Minister Mike Eman. Tambe nos tin entendi por medio di APA y Triple A ta ricibi entre 200 pa 300 mil florin pa aña. Ta keda mi awor pa uza e medionan legal pa bay puntra y asina duna pueblo un contesta. Mi preocupacion ta cu si esaki ta berdad, con e ora ta posibel cu Palo Marga ta den un mal estado asina? Lo no a uza e placa aki pa drecha Palo Marga?
Un otro pregunta cu ta hala mi atencion ta na Monumento 18 di maart tambe tin un “eewige vlam” cu desde 2011 gobierno ta pagando. Cuanto esaki ta costa e pueblo? Unda miho nos por uza e placa aki?
Tambe mi por indica cu na Sabana Grandi tin un buraco cu nan tabata cobando cu tabata causa masha hopi molester pa henter e besindario. Riba esaki tambe mi a aloca preguntanan caba y tambe tocante e hermentnan cu Parlamento tin pa yuda e bario di Sabana Grandi cu ta sufriendo di un molester increibel.
Tambe mi por menciona Veld di Kudawecha cu ta un di e veldnan mas uza na Aruba. Desde maart di e aña aki a baha su luzanan y ainda nan no a haya ayudo di apenas 20 mil florin pa pone e luznan aki back. Sinembargo otro prioridadnan a tuma luga pa embeyece aki aya. Nos lo bay urgi e Minister di Deporte pa duna un ayudo na un veld cu ta hopi uza pa deporte”, Parlamentario Endy Croes a termina bisando.


text:
Huidige artikelen
dinsdag 29 september 2015 - Diaranson ta ultimo dia pa paga e ultimo kwartaal di impuesto di vehiculo di motor 2015
ORANJESTAD – Departamento di Impuesto ta recorda tur doño di vehiculo di motor cu diaranson, 30 di september 2015, ta ultimo dia pa paga e di cuater y pues ultimo kwartaal di impuesto di vehiculo di motor di aña 2015. Esaki ta nifica cu pa dia 1 di oktober tur cliente mester tin e impuesto di ful aña 2015 paga y tur vehiculo di motor mester tin e plachi di number chikito (si esaki ta aplicabel pa e vehiculo) riba nan.
Departamento di Impuesto ta conseha tur esnan kendenan ainda no a haci pago di impuesto di nan auto, truck, brommer, V-car etc., pa haci esaki mas pronto posibel.
Gerencia di Departamento di Impuesto
29 di september 2015


text:
Air Canada ku buelo inougural for di Montreal, Canada pa Kòrsou
WILLEMSTAD- 1 di yanüari 2015: – Aña 2015 ta kuminsá ku notisia positivo pa loke ta trata turismo i spesífikamente e merkado kanades. Dia promé di yanüari 2015, Air Canada a inougurá e ruta; Montreal – Kòrsou - Montreal. E merkado kanades ta kresiendo i lo sigui krese ku e iterinario di buelo nobo aki. E buelo lo sali i regresá Montreal, Canada riba djaweps durante e temporada di winter. Na yegada di e promé buelo a hiba palabra Minister di Desaroyo Ekonómiko, sr. Stanley Palm, Vice Presidente di Benta di Air Canada Vacations, sr.Amr Younes i CEO di CHATA, sra. Lizanne Dindial.
Ademas di e ruta Montreal, Air Canada ta ofresé servisio for di e suidat di Toronto, esaki ta un buelo ku ta tuma lugá henter aña. Air Canada lo bula pa Kòrsou for di Montreal ku un airbus 319 ku un kapasidat di 120 pasahero. Ademas di Air Canada, nos isla ta konta ku Westjet i Sunwing ku tambe ta brinda buelonan for di Toronto, Canada pa Kòrsou. Resientemente a anunsiá ku den e promé 11 lunanan di 2014 e kantidat di turista for di Canada a surpasá 10 mil pa promé biaha den historia.
Ofisina di Turismo di Kòrsou (CTB), huntu ku Curaçao Airport Partners (CAP) i Curaçao Hospitality and Tourism Association (CHATA) a duna e crew i pasaheronan un kaluroso bon bini. Airlift ta di vital importansia pa kresementu di nos turismo, kada un buelo adishonal ta un logro grandi pa Kòrsou.


text:
Un disturbio ta un konflikto den un masa di hende, kaminda no tin órden públiko. Ora bo ta bishita un konsierto, demonstrashon òf wega di deporte, bo no por hasi muchu pa evitá un disturbio.
Pero si ta importante pa bo sa kiko pa hasi den un situashon asina.
Promé ku un disturbio:
Durante di un disturbio di órden:
Disturbio
Kiko pa hasi durante un disturbio
Bo por haña bo mes direpente den disturbio, sakeo òf un bringamentu formal sin ku bo tin algu deber kuné. Tambe bo por haña bo den un disturbio ora bo ta bishita un evento grandi ku hopi bishitante.
Ora algu sosodé, tur hende ke sali mas lihé posibel for di e edifisio òf e tereno. Pa sòru pa algu asina bai mas organisá i trankil posibel, outoridatnan i organisadónan di evento ta tuma prekoushonnan, manera kria salidanan di emergensia i guia e públiko.